Ministarstvo državne uprave i lokalne samouprave - Dnevni list Danas\nPočetna » Ministarstvo državne uprave i lokalne samouprave\nPoverenik za informacije od javnog značaja i zaštitu podataka o ličnosti je samostalan i nezavisan državni organ kojem se možete obratiti kada potražite neku informaciju od organa javne vlasti i ne dobijete odgovor ili dobijete neki od odgovora kojim niste zadovoljni. Ova institucija u našoj zemlji funkcioniše od 2004. godine.\nPiše: M.D. 22. 1. 2021.\nUsvajanje Strategije reforme javne uprave početkom 2021.\nStrategija reforme javne uprave, koja će definisati prioritete reforme administracije u Srbiji, trebalo bi da bude usvojena početkom 2021. godine, izjavila je danas ministarka državne uprave i lokalne samouprave Marija Obradović.\nGrađani Rače od 14. decembra na jednom šalteru moći će da završe sve administrativne poslove\nGrađani Rače moći će od ponedeljka, 14. decembra, da u svojoj opštini svaki administrativni posao završe dolaskom na samo jedan šalter.\nPiše: Danas Online 11. 12. 2020.\nCentralni registar stanovništva od danas aktivan\nMinistarka državne uprave i lokalne samouprave Marija Obradović prisustvovala je danas početku rada i promociji Centralnog registra stanovništva, koji predstavlja jedinstvenu elektronsku bazu podataka sa podacima građana iz 13 službenih evidencija koje vode različite institucije.\nPiše: Beta/Danas Online 29. 10. 2020.\nJedinstveno upravno mesto do sada otvoreno u sedam lokalnih samouprava u Srbiji\nU Srbiji je do sada u sedam gradova i opština otvoreno Jedinstveno upravno mesto, na kome građani brzo i bez potrebe da obilaze različite institucije rešavaju sve poslove koje imaju sa upravom a država će do kraja godine sa 20 miliona dinara podržati otvaranje novih upravnih mesta, izjavio je danas državni sekretar Ministarstva državne uprave i lokalne samouprave Bojan Stević.\nRad državnih službenika u Srbiji vrednuje se uz pomoć više od 40 pokazatelja kompetencija\nSistem vrednovanja radne uspešnosti državnih službenika u Srbiji zasniva se na kompetencijama, a kako bi se taj postupak olakšao i rukovodiocima i zaposlenima, propisani su indikatori, odnosno više od 40 pokazatelja kompetencija koje se vrednuju, izjavila je danas pomoćnica ministra Ministarstva državne uprave i lokalne samouprave Ivana Savićević.\nMinistarstvo drzavne uprave i lokalne samouprave saopštilo je danas da je ministar Branko Ružić pozitivan na korona virus.\nPiše: Danas Online 12. 7. 2020.\nPrepolovljena sredstva iz budžetskog fonda za Novi Pazar, Tutin i Sjenicu\nZa projekte u Novom Pazaru,Tutinu i Sjenici, koji je trebalo da se finansiraju iz Budžetskog fonda za programe lokalnih samouprava Ministarstva državne uprave i lokalne samouprave, sredstva su prepolovljena.\nPiše: S. Novosel 12. 5. 2020.\nPiše: Danas Online 25. 3. 2020.\nU 2020. godini podrška države za 74 projekta opština i gradova\nMinistarstvo državne uprave i lokalne samouprave saopštilo je danas da će iz Budžetskog fonda za program za lokalne samouprave podržeti 74 projekta koji se odnose na izgradnju infrastrukture, uvođenje e-uprave ili organizaciju kulturnih, turističkih i sportskih manifestacija na lokalu, kao i za prevenciju elementarnih nepogoda.\nPrivrednici Srbije će u aprilu, kroz jedinstveni kontakt centar, republičkim inspekcijama moći da elektronskim putem prijave nelojalnu konkurenciju ili neke nepravilnosti i nedoslednosti u postupanju inspektora, najavilo je danas Ministarstvo državne uprave i lokalne samouprave.\nUpis u birački spisak je uslov da bi građani glasali\nMinistarstvo državne uprave i lokalne samouprave pozvalo je danas građane da provere da li su upisani u Jedinstveni birački spisak kako bi mogli da ostvare pravo glasa na izborima koji će biti održani 26. aprila.\nRužić: Cilj bolje upravljanje kadrovima u upravi\nMinistar državne uprave i lokalne samouprave Branko Ružić danas je u razgovoru sa predstavnicima misije Međunarodnog monetarnog fonda, izjavio da Ministarstvo „neprestano radi na aktivnostima koje imaju za cilj bolje upravljanje kadrovima u upravi, ali i stvaranje boljeg radnog ambijenta“.


Press Online :: Srbija :: Čipsara prodata za 1.000.000 €\nKRAJ AGONIJE ZA bivŠeg GIGANTA - konzorcijum iz BiH kupio ČaČansku fabriku za preradu krompira\nČipsara prodata za 1.000.000 €\nPostignut dogovor - Sa kupovinom fabrike čipsa saglasili su se poverioci, banke, radnici i Poreska uprava Srbije. Pre uvođenja stečaja u fabrici je bilo 139 zaposlenih\nTročlani konzorcijum iz BiH, među kojima je i advokat Tomislav Bajević, brat legendarnog fudbalera Duška Bajevića, kupio je nekadašnju Čipsaru iz Čačka za milion evra, saznaje Press.\nNa oglas za prodaju Čipsare, koji je bio raspisan 30. jula 2012. godine a koji je istekao 7. septembra, stigla je samo jedna ponuda i to konzorcijuma koji čine tri osobe. Pored Bajevića, tu su i biznismeni iz BiH Vlatko Barbarić iz Čitluka i Žarko Dragičević iz Gacka.\n- Oni su Čipsaru kupili za milion evra, sa čim su se saglasili poverioci, banke, radnici i Poreska uprava Srbije. Procenjena tržišna vrednost imovine ovog preduzeća bila 3,61 milion evra, ali ta cena nije bila obavezujuća za ponuđača prilikom određivanja visine ponuda - kaže za Press sagovornik, koji je učestvovao u pregovorima.\nBiznismen iz Čitluka Vlatko Barbarić vlasnik je vinarije „Hercegovina produkt", etno-sela u Međugorju i lanca trgovina „Unionfuds". Lanac trgovina „Unionfuds" u BiH se bavi distribucijom rashlađenih i nerashlađenih proizvoda i sarađuju sa poznatim svetskim proizvođačima prehrambenih proizvoda. Barbarić je zajedno sa svojim bratom podigao Herceg etno-selo u Međugorju na oko 40.000 kvadrata, a koje čini pedesetak kamenih kuća.\nBiznismen Žarko Dragičević iz Gacka je vlasnik preduzeća za projektovanje, inženjering i trgovinu „Termograding", koja zapošljava preko 200 radnika. Glavni partner „Termogradinga" su Rudnik i TE Gacko. Kako su pisale „Nezavisne novine", sredinom 2007. godine bio je upleten u aferu oko malverzacija u „Elektrodoboju", kada je zajedno sa Milenkom Cvijanovićem upao u stan Nebojše Đurića, bivšeg radnika „Elektrodoboja". Veliki je ljubitelj konjičkog sporta i vlasnik je ergele „Daničevo".\nPre uvođenja stečaja u Čipsari je radilo 139 radnika radnika, koji su u protekle dve godine nekoliko puta protestovali. Predsednik sindikata nekadašnje fabrike Zoran Zečević nije upoznat sa planovima novih vlasnika firme, jer do sada još nisu imali kontakt. Nekadašnji radnici očekuju da budu pozvani u firmu kada počne sa radom i u toj nameri tražiće podršku Vlade Srbije i sindikata.\nFabrika za preradu krompira u Čačku osnovana je 1971. godine i bila je u sastavu tadašnjeg PIK-a. Krajem 2005. godine, u vreme kada je privatizovana, fabrika čipsa bila je najuspešnije preduzeće u Čačku. Oduzeta je bivšem vlasniku Slaviši Puriću kad je utvrđeno da je bio umešan u kriminalne radnje, a na osnovu Zakona o oduzimanju imovine stečene korupcijom. Purić je bankrotirao 27. januara prošle godine, kada je njegov „Slap grup" uveliko već bio u stečaju - od 26. oktobra 2010. zbog duga od 840 miliona dinara i blokade računa, a 139 radnika ostalo je bez posla. Sudski veštaci procenili su tada da fabrika vredi 4,76 miliona dinara, dok su prilikom uvođenja stečaja poverioci prijavili potraživanja od oko 15 miliona evra.\n[27.09. 2012., 15:30]\nOvi Bosanski biznismeni sto su kupili fabriku su prijatelji od bivseg vlasnika Slavise Purica i samo su njegov paravan,opet ce on da rukovodi fabrikom iz senke. Tesko ovim mucenim radnicima sa ovakvim privatizacijama.


odbojkaši pokazali pehar na aerodromu\nZlatne "orlove" dočekali su članovi porodica, prijatelji, čelnici Saveza i brojni novinari, a bilo je i mnogo emotivnih momenata, kako sa "lepšim polovinama", tako i sa decom, navijačima...\nNa kraju je posebnu pažnju privukla i žena kojoj je PROPAO ODMOR zbog zlata odbojkaša, a više o svemu pogledajte u galeriji foto-reportera Blicsporta, Aleksandra Dimitrijevića koji je zabeležio neke zaista sjajne scene.\nVodeni luk za najbolje odbojkaše Evrope\nAvion sa odbojkašima Srbije prilazi zgradi aerodroma "Nikola Tesla" u Beogradu\nVodeni luk za odbojkaše Srbije\nPozdrav za majstore\nGde su, gde su?\nOdbojkaška reprezentacija Srbije na aerodromu "Nikola Tesla"\nDa se zna ko je najbolji\nDobar dan, mi smo prvaci Evrope!\nDođi kod tate\nNekada Boba, sada Bata\nMarko Podraščanin sa najvažnijim medaljama u životu\nU najlepšem zagrljaju\nAleksandar Atanasijević na aerodromu\nDa ti čestitam!\nAtanasijević sa mladim navijačicama Srbije\nKapiten Nemanja Petrić sa medaljom\nSelektor Slobodan Kovač sa suprugom Tatjanom (kojoj je "propao odmor" zbog zlata odbojkaša) i sinom Davideom


Radio Luna :: Srbija :: Predsednik svetske rotari organizacije u Beogradu\nNaslovna | Srbija | Predsednik svetske rotari organizacije u Beogradu\n07. 07. 2017. Beograd\nAutor: Radio Luna Izvor: Radio Luna/RTS\nPredsednik svetske rotari organizacije u Beogradu\nPrvi čovek svetske rotari organizacije Ijan Rajzli u poseti je Beogradu, odnosno svojim kolegama rotarijancima u Srbiji. Rotari je jedina nevladina organizacija koja ima svoje mesto u UN. Šta su im ciljevi i kako ocenjuju rad lokalnog distrikta?\nIjan Rajzli kaže da njihovu organizaciju čini 1.200.000 članova, kao i da imaju 537 distrikta i više od 33.000 klubova. Ističe da daju svoje vreme i sredstva kako bi svet učinili boljim mestom, kao i da u Srbiji puno rade sa mladima.\nKako bi izgledao svet da njime upravlja rotarijanac?\nIma nekih rotarijanaca na najvišim pozicijama u politici i biznisu. Bio bi verovatno fer mesto, mi verujemo u jednakost, u mir koji je ponekad teško održati. Mi gradimo miroljubive odnose među ljudima, tako da verujem da bi svet bio mirnije mesto.\nKako biste organizaciju opisali nekome ko nikada nije čuo za Rotari?\nIma nas 1.200.000 i naš moto je da služimo nesebično, dajemo svoje vreme i svoja sredstva da bismo svet učinili boljim mestom.\nZašto ste izabrali zaštitu životne sredine za jedan od glavnih ciljeva, ekologija nije često na rotari agendi?\nVerujem da moramo da sačuvamo planetu, jer je ona jedina koju imamo. Živimo na njoj i zavisimo od nje i u godini pred nama ohrabrivaću prijatelje na mali gest, da zasade samo jedno drvo - to je 1.200.000 stabala koji će svetu pokazati da je rotarijancima stalo do prirode.\nŠta biste rekli svetskim liderima poput predsednika Amerike, koji negira klimatske promene?\nNe govorim o politici ništa nikada. Svestan sam da neki ljudi misle drugačije, ali to je na njima.\nKako sudite o uspehu Rotari distrikta, poput ovog u Srbiji i Crnoj Gori?\nRotari je veoma razruđena organizacija. Imamo 537 distrikta i više od 33.000 klubova i svi oni rade ono što je primereno lokalu. Znam da se u Srbiji mnogo radi sa mladim ljudima.


WhatsApp smanjio cirkulaciju lažnih vijesti | Aktuelno\nWhatsApp je uočio pad od gotovo 70% kada je u pitanju prosljeđivanje lažnih vijesti na njihovoj aplikaciji\nEpidemija korona virusa je sa sobom donijela između ostalog ekonomske posljedice, nove popularne aplikacije poput Zoom-a, neke kompanije su gotovo propale, dok druge rade nikad bolje. WhatsApp je u preraspodjeli uloga preuzeo tron kada je u pitanju širenje lažnih informacija, ali su po njihovim najavam izgleda pronašli način kako bi stali na put ovome.\nFoto: Ali Balikci/Anadolu Agency via Getty Images\nWhatsApp je uočio pad od gotovo 70% kada je u pitanju prosljeđivanje lažnih vijesti na njihovoj aplikaciji. Sve ove lažne informacije bile su u nekoj korelaciji sa korona virusom, zbog čega je Svjetska zdravstvena organizacija proglasila “info-demijom“, odnosno epidemijom lažnih informacija.\nPrije samo dvije nedjelje, WhatsApp je više od pet puta zaustavljao i blokirao prosljeđivanje pojedinih poruka za koje se ispostavilo da su lažne i stvorene sa ciljem da izazivaju paniku u javnosti. Napominje se da je ovo tek početak borbe protiv kruženja lažih informacija. U kompaniji smatraju da ove mjere služe samo kako bi WhatsApp ostao mjesto za lične i privatne razgovore, a nikako mjesto za širenje panike.\nEpidemija korona virusa do sada je odnijela više od 216,000 života, a oboljelo je više od 3 miliona ljudi. Iako se kraj epidemije već nazire na globalnom nivou, definitivno će se način života mijenjati. Shvatili smo da bez nekih aplikacija ne možemo, da mnogi IT giganti nijesu u trenutku bili sposobni da prime veliki broj korisnika, dok je WhatsApp postao leglo brzog širenja lažnih vijesti.


Tribina o zaštiti dece na Internetu u opštini Čukarica « Katarina Jonev\nKancelarija za mlade opštine Čukarica u saradnji sa Strukovnim udruženjem sektora bezbednosti organizovala je završnu tribinu posvećenu zaštiti dece na internetu u Svečanoj sali opštine. Predavanje je održala Katarina Jonev, višegodišnji edukator na temu zaštite dece i mladih na Internetu.\nCilj projekta, u okviru kojeg su već održane četiri tribine, su predavanja i radionice putem kojih se promoviše sigurna upotreba Interneta i društvenih mreža među decom i mladima, ali i paralelno pružanje pomoći roditeljima i nastavnicima da lakše razumeju i ukažu na potencijalne opasne uticaje društvenih mreža.\nNa početku predavanja prisutne je pozdravio koordinator Kancelarije za mlade opštine Čukarica Filip Žugić, a zatim su se prisutnima obratili predsednik Udruženja Dejan Milutinović i generalni sekretar Marina Kostić\nEdukator Katarina Jonev je ukazala na preventivne mere koje bi trebalo preduzeti pre nego što se bilo koji oblik digitalnog nasilja dogodi. Takođe je istakla da cilj edukacije nije da se učenici zastraše, već da uoče prednosti osnovne IT pismenosti, ali i da prepoznaju problem i način da ga reše.\nCeo tekst možete pročitati na linku: http://www.cukarica.rs/cir/novosti/zavrsna-tribina-o-zastiti-dece-na-internetu/\nBezbednost dece na Internetu u Banji Koviljači


„Digitalizacija je godinama u fokusu naše kompanije, i upravo zbog toga nam je zadovoljstvo da podržimo mlade nade koje već sada imaju šta da nam pokažu, a u budućnosti će, sigurna sam, dati svoj doprinos na tom polju. Raduje nas što ovo takmičenje okuplja tako veliki broj devojčica, koje su spremne da se suoče sa važnim izazovima i menjaju naš svet. U Vipu polovinu zaposlenih čine žene, dok je oko 50% odsto njih na rukovodećim pozicijama. Sve mi imamo posebno mesto u kompaniji i dobijamo snažnu podršku u razvoju karijere, takvu poruku želimo da pošaljemo svima onima koje žele da zakorače u IKT industriju“, poručila je Branka Pudrlja Durbaba, glavna direktorka za tržište, Vip mobile.\n„Ovogodišnji Dan devojčica je najmasovniji do sada, jer je preko 700 devojčica iz 30 opština u Srbiji uzelo učešće i posetilo kompanije u IKT sektoru ili pak one kojima rukovode žene, u njihovim lokalnim zajednicama. Uprkos tome što je u Vojvodini raspust a u ostatku Srbije počinje za dva dana, želja devojčica da se na ovaj način upoznaju sa svetom rada je, čini se sve veća. Mislim da smo svojim upornim radom na promociji pravih vrednosti i društva jednakih mogućnosti za sve, uspeli i još jednom pokazali da organizacije civilnog društva uz podršku institucija i privatnog sektora mogu zaista da naprave kvalitativan pomak koji će biti podržan i prepoznat od onih kojima je namenjen kada je iskren i kada je na dobrobit svih. Takve projekte sa dobrim rezultatima pravimo i za preduzetnice, a ovim pokazujemo da radimo prave stvari i za naš podmladak, što nam je najveće zadovoljstvo, izjavila je dr Sanja Popović Pantić, predsednica Udruženja poslovnih žena Srbije.


Novi programi za razvoj bihorskih sela – Mladi Berana\nNovi programi za razvoj bihorskih sela\n28/05/2017 28/05/2017 Mladi Berana 0 Comments Berane, Novi programi za razvoj bihorskih sela\nPoljoprivredna proizvodnja i prerađivački kapaciteti na području opštine Petnjica unaprijeđeni su u proteklom periodu, ali postoji značajan prostor da se postigne mnogo više, s obzirom na velike, ali nedovoljno iskorišćene, potencijale petnjičkog kraja, ocijenjeno je iz Ministarstva poljoprivrede, prenose Vijesti.\n„U tom pravcu, Vlada će u saradnji sa lokalnom samoupravom nastojati da stvori uslove za dalji rast proizvodnje i konkuretnosti poljoprivrednih proizvođača na tom području, za koji je poljoprivreda ključna razvojna šansa, kao i uslove za bolji kvalitet života i ostanak, posebno mladih ljudi, u Petnjici“, kazali su iz tog resora.\nS tim ciljem je danas opštinu Petnjica posjetio ministar poljoprivrede i ruralnog razvoja Milutin Simović sa saradnicima.\nSimović je, zajedno sa predsjednikom Opštine Petnjica Samirom Agovićem i predstavnicima Investiciono-razvojnog fonda (IRF), posjetio više poljoprivrednih proizvođača, obišao kooperative Vrbica i Eko milk – Radmančica, a na sastanku u Centru za kulturu razgovarao je sa ostalim poljoprivrednim proizvođačima sa tog područja.\nOn je ocijenio da je obilazak vrijednih domaćina i uspješnih preduzetnika u Petnjici dobra prilika da se iskaže zadovoljstvo zbog uspješno završenih brojnih projekata, kako u dijelu seoske infrastrukture, tako i ulaganja u pojedinačna poljoprivredna gazdinstva, i da se sagleda dinamika započetih projekata.\n„A ono što je posebno važno – da se danas napravi dogovor o tome šta je potrebno i moguće uraditi u narednom periodu sa nivoa Vlade, u saradnji sa lokalnom samoupravom i poljoprivrednicima“, dodao je Simović.\nNakon obilaska proizvođača, on je istakao da je ohrabren onim što je vidio, jer je, kako je kazao, evidentan rast proizvodnje i konkuretnosti.\n„Nabavljena su i nova grla stoke, nova mehanizacija, obrađene su nove površine, usvojeni novi standardi. Istovremeno, primjećujemo da treba dosta toga uraditi, da ima dosta neiskorišćenog poljoprivrednog zemljištana koje treba zasaditi, posijati, da ima farmi kojima treba nova tehnologija, mehanizacija“, kazao je Simović.\nOn je istakao da su to sve izazovi koje treba zajednički savladavati, kroz nastavak dijaloga kakav je danas bio u Petnjici.\nPetnjica je, kako je naveo, bogato područje, u kojem žive časni i vrijedni domaćini iz 25 bihorskih sela.\n„Njima treba pažnja, živa riječ, sa tim vrijednim ljudima treba nastaviti kontinuirani dijalog, njih treba čuti i razumijeti, evidentirati njihove potrebe, kako bi u narednom periodu naše razvojne politike bile još ambicioznije i kako bi se svi zajedno radovali novim uspjesima“, kazao je Simović.\nOn je posebno izrazio zadovoljstvo što je posjetio Petnjicu u prvom danu Ramazana, ističući da vjeruje „da će i ovaj mjesec ramazanskog posta doprinijeti daljem jačanju univerzalnih vrijednosti – mira, dobrote, humanosti, solidarnosti i saosjećanosti, kao i daljem jačanju međusobnog uvažavanja i duha zajedništva po kojima je i Petnjica i Crna Gora prepoznata, u regionu i šire“.\n„Kako bi to nastavili zajedno da njegujemo, nadograđujemo, posebnu pažnju moramo posvetiti razvoju ekonomije i stvaranju pretpostavki za kvalitetniji život stanovnika Petnjice. To je naš današnji zadatak, zajednička obaveza i siguran sam da ćemo tome uspješno odgovoriti“, kazao je Simović.\nOn je, kako su navodi u saopštenju, u cilju sagledavanja potreba u dijelu unaprjeđenja ruralne infrastrkture, kao najvažnijeg preduslova za dalji razvoj, danas obišao i katun Pločnik, na koji stoku izdiže 40 domaćinstava.\nTom prilikom sagledane su mogućnosti rješavanja problema vezanih za elektrifikaciju i nasipanje puta.\n„Kad je riječ o vodosnabdijevanju na zadovoljstvo prisutnih poljoprivrednih proizvođača saopšteno je da počinje gradnja vodovoda Višnjica, za koji je sredstva već uplatilo Ministarstvo poljoprivrede i Opština“, kaže se u saopštenju.\nOcijenjeno je da Petnjičani imaju još jedan razlog za zadovoljstvo, a to je činjenica da će ta opština biti jedna od sedam u Crnoj Gori u kojoj će se realizovati projekat unaprjeđenja ruralne infrastrukture i razvoja klastera, po osnovu nedavno potpisanog ugovora između Vlade i Međunarodnog fonda za razvoj poljoprivrede (IFAD).\nSimović je kazao da je to ugovor vrijedan četiri miliona EUR kredita i dva miliona granta.\n„Dio tih linija će biti usmjeren ka Petnjici, što je ovdje primljeno sa posebnim zadovoljstvom. U narednom periodu sa pažnjom ćemo pratiti realizaciju i tog projekta. Znači, pored Agrobudžeta, EU fondova, pridružuje se i taj novi IFAD projekat. Vjerujem da ćemo brzo biti svjedoci i novog MIDAS-a koji pregovaramo, koji će biti još izdašniji i sadržajniji nego prethodni MIDAS“, kazao je Simović.\nPredsjednik Opštine, Samir Agović, kazao je da je zadovoljan posjetom ministra poljoprivrede, ističući da su dosadašnje podsticajne mjere Ministarstva i Vlade dale jako pozitivne efekte za za razvoj poljoprivrede, ali da vjeruje da će nastavak podrške i angažovan odnos sa nivoa države dati još bolje rezultate.\nKako je kazao, poljoprivreda je u Petnjici prepoznata kao velika razvojna šansa.\n← Terminali ne mogu u kafiće\nPale cijene industrijskih proizvoda →\nCentar za socijalni rad Berane, Andrijevica i Petnjica\n01/05/2017 Mladi Berana 0\n01/09/2017 Mladi Berana 0\nPreko 200 ljubitelja kajaka iz cijelog svijeta na Tari


Pojava patološkog kockanja i njena učestalost, predstavljaju jedan od glavnih problema priređivačima igara na sreću. Problem predstavlja i problematično i rizično kockanje, jer su ti ljudi na putu da postanu patološki kockari. U tom smislu , trebalo bi da veći broj ljudi bude obuhvaćen prevencijom i edukacijom, što je istovremeno u interesu i države i priređivača igara na sreću.\nOcenjeno je da prekomerna regulativa i restrikcije u oblasti igara na sreću, podstiču priređivače da posluju u nelegalnoj zoni, ali, isto tako, nije dobro ukoliko ova oblast nije zakonski uređena. Regulativa u oblasti igara na sreću trebalo bi da bude proporcionalna i nediskriminatorska. Podatak da u Srbiji postoji 1-3 odsto patoloških kockara je zabrinjavajući , s obzirom da u Nemačkoj na uzorku od 100.000 građana taj procenat iznosi 0,2 odsto.\nUčesnici konferencije su se složili da odredba po kojoj igraonice na sreću moraju biti udaljene više od 200 m od obrazovnih ustanova,suštinski ne rešava problem,već bi se on mogao rešiti zabranom ulaska maloletnim licima u objekte za igre na sreću.


Bivša zamenica ambasadora SAD: Koštunica glavni krivac za paljenje ambasade SAD | Insajder TV - Više od vesti\nBivša zamenica ambasadora SAD: Koštunica glavni krivac za paljenje ambasade SAD\nBivša zamenica ambasadora SAD u Srbiji Dženifer Braš izjavila je da je tadašnji premijer Srbije Vojislav Koštunica glavni krivac za paljenje američke ambasade nakon protesta zbog jednostrano proglašene nezavisnosti Kosova 2008. u Beogradu, ali da nijedna srpska vlada u proteklih 11 godina nije učinila ništa da reši taj slučaj.\n"Počelo je sa administracijom premijera Koštunice, preko administracije demokratske stranke Borisa Tadića, iza kojih su došli Tomislav Nikolić i Aleksandar Vučić. Znači reč je o nizu političkih stranaka koje nisu preduzele nikakve mere", rekla je Braš u intervjuu za Glas Amerike.\nBraš je navela i da su SAD 2008, kada su se Tomislav Nikolić i Aleksandar Vučić odvojili od Srpske radikalne stranke Vojislava Šešelja i oformili Sprsku naprednu stranku poverovali u njihove tvrdnje da su drugačiji od tadašnjih vlasti i opozicije i da će saradjivati sa SAD u rešavanju nerešenih pitanja.\n"Pomislili smo da postoji prostor da sa njima razgovaramo o evropskim integracijama i pitanjima koja bi bila pozitivna za Srbiju i srpski narod... Odlučila sam da kao zamenik ambasadora pozovem Nikolića i Vučića u svoju rezidenciju i ukažem im na nerazrešene probleme u našim bilateralnim odnosima. Naglasila sam da, ukoliko žele poverenje Sjedinjenih Država i saradnju sa Vašingtonom, moraju da reše ova pitanja", dodala je.\nPrema njenim rečima Vučić je i kasnije u više navrata posetio Vašington u svojstvu lidera SNS i bio primljen na najvišem nivou.\n"Obično sam to bila ja kao direktor za centralno evropska pitanja u Stejt departmentu, ali ga je primio i tadašnji zamenik pomoćnika državnog sekretara. Znači nastavili smo dijalog sa Nikolićem i Vučićem i ohrabrivali ih da se pozabave pomenutim pitanjima", navela je Braš.\nOna je naglasila da su SAD dobijale uveravanja da su novonastali naprednjaci posve drugačiji od tadašnjih vlasti i opozicije.\n"Vučić je bio veoma predusretljiv i zainteresovan da dokaže sagovornicima da su naprednjaci sasvim različiti od radikala i Demokratske stranke, da će se boriti protiv korupcije i učiniti pravu stvar. Pružao mi je uveravanja da će sarađivati u vezi sa svim nerešenim pitanjima", dodala je u razgovoru za Glas Amerike karijerni američki diplomata Dženifer Braš.\nApelacioni sud u Beogradu ukinuo je u januaru i uslovne kazne četvorici osumnjičenih za napad i paljenje Ambasade SAD nakon mitinga Kosovo je Srbija u februaru 2008. Ovakva odluka je doneta zbog nedostatka dokaza. Istom odlukom, još trojici ranije osumnjičenih potvrđene su oslobađajuće presude. I dok su neposredni izvršioci oslobođeni svih optužbi do danas nije utvrđeno ko su nalogodavci ovih nereda i ko je odgovoran što policija nije zaštitila diplomatska predstavništva.\nPre skoro 11 godina, 21. februara 2008, tokom protesta „Kosovo je Srbija“, grupa huligana napala je ambasade u Beogradu. Nakon mitinga ispred Skupštine Srbije grupa ljudi organizovano je došla do američke ambasade i gađala je kamenicama, bakljama i drugim predmetima, nakon čega je i zapaljena, a u samom požaru je poginuo Novosađanin Zoran Vujović. U neredima nakon mitinga povređeno je 78 građana i 52 policajca.


BKC Živinice: U četvrtak će biti otvoren 1.Festival akademskog teatra | Zivinice.ba\nBKC Živinice: U četvrtak će biti otvoren 1.Festival akademskog teatra\nAutor: Šefik Gadžo 17.09.2017 15:23\nRiječ je zapravo o Drugom festivalu premijera Teatra kabare Tuzla, koji će ove godine biti organizovan u Živinicama, Tuzli i Kalesiji, a živinička publika će u okviru festivala pod motom „Četvrtkom u pozorište“ svakog četvrtka imati priliku pogledati po jednu predstavu.\nRepertoar festivala je sastavljen od predstava koje će zadovoljiti svačiji ukus: komedije, drame, predstave za djecu, a već ovog četvrtka publika će uživati u predstvi „Đavolja posla“ u režiji Vlade Keroševića.\nSvi oni koji dođu u BKC Živinice imat će priliku ocjenjivati predstave ocjenom od 1 do 5, te tako odrediti pobjednika festivala.Pozorišna publika će prije svake izvedbe moći pogledati i izložbu slika koje su nastajale na likovnim kolonijama.\nU okviru festivala u oktobru će premijerno biti izvedena i predstava za djecu „Vrh svijeta DJ Šampinjon“ Muharema Vojnikovića i režiji Elmira Krivalića, za koju su probe već u toku.\nZa ovogodišnji Festival nudimo slijedeći repertoar:\nPREDSTAVA ZA DJECU „ASKA I VUK“ autora Ive Andrića u dramatizacija Nijaza Alispahića\nCijena ulaznice je 5 KM, za studente 4 KM, a sve informacije i rezervacije karata možete dobiti na broj telefona JU BKC-a Živinice 035/773-908, ili na facebook stranici JU BKC Živinice.


Komandant Kfora: Osećaj očaja i straha zamenjen sa 20 godina mira i razvoja - Radio Kontakt Plus\nKomandant Kfora: Osećaj očaja i straha zamenjen sa 20 godina mira i razvoja\n14:14, 11.06.2019Izvor: N1, Beta\nKomandant Kfora Lorenco Dadario rekao je povodom 20. godišnjice ulaska međunarodnih mirovnih snaga na Kosovo, da je osećaj očaja i straha, koji je tada vladao, zamenjen sa 20 godina mira i razvoja.\nFoto: Facebook stranica Kfora/ prtsc\n"Kada pomislim na Prištinu 1999. godine sećam se osećaja očaja i straha, ali i najgoreg osećanja koje se završilo posle ratnih meseci građanskog rata. Mnogi ljudi su bili raseljeni, postojao je nedostatak bezbednosti i osnovnih usluga", rekao je Dadario na svečanosti povodom obeležavanja 20 godina od ulaska Kfora na Kosovo.\nOn je ocenio da je Kfor obezbedio sigurnost i slobodu kretanja za sve i tako stvorio uslove za nastavak usluga, političkog i građanskog života, radeći zajedno sa drugim međunarodnim organizacajama i misijama.\n"Kao rezultat toga, Kosovo je zemlja daleko drugačija nego pre 20 godina. Kosovo je prošlo 20 godina mira i razvoja. Ovaj napredak nije došao besplatno. Tokom tih 20 godina, više od 200 vojnika izgubilo je živote tokom službe. Kosovo je svedok razvoja energetskog društva. Putovanje je puno izazova i još postoje mnoge poteškoće koje treba da se prevaziđu", poručio je on.\nKomandant združenih snaga NATO, američki admiral Džejms Fogo rekao je da je Kfor najveća operacija NATO u Evropi i da ostaje garant mirnog okruženja.\n"Sa zadovoljstvom se možemo osvrnuti na to što je Kfor učinio. Kfor je najveća NATO operacija u Evropi. Ona danas ostaje na Kosovu kao snaga koja garantuje mirno i sigurno okruženje i slobodu kretanja za sve zajednice", rekao je Fogo.


Serž Bramerc bez nove procene saradnje Srbije, poseta u februaru\nNovi glavni tužilac Haškog tribunala Serž Bramerc neće donositi novu ocenu o saradnji Srbije sa Tribunalom, osim ako usledi značajan napredak, izjavila je danas njegova predstavnica Olga Kavran. Kavranova je, na redovnom susretu sa novinarima, rekla i da Bramerc neće doputovati u posetu Srbiji do kraja meseca, kako je to ranije najavljivano iz Beograda, već da se njegova poseta rgionu planira za februar.\nBez nove procene saradnje Srbije, na snazi je izveštaj koji je Savetu bezbednosti krajem prošle godine podnela bivša tužiteljka Karla Del Ponte, prenela je Kavranova. Del Ponte je u tom izveštaju saradnju Srbije ocenila kao nepotpunu zato što nije uhapsila Ratka Mladića, Radovana Karadžića, Gorana Hadžića i Stojana Župljanina, poslednje optužene koji su na još na slobodi.\nU danas objavljenoj pisanoj izjavi, Bramerc je hapšenje preostale četvorice begunaca, a naročito Mladića i Karadžića, označio kao "apsolutni prioritet" svog mandata, podvlačeći da očekuje "ključnu podršku" zemalja u regionu i međunarodne zajednice.\n"Narednih nedelja, planiram da o pitanja u vezi sa saradnjom razmotrim sa relevantnim vlastima u bivšoj Jugoslavji, kao i predstavnicima drugih država i međunarodnih organizacija, uključujući EU", naglasio je Bramerc.\nKavranova je najavila i da će Bramerc sutra u Briselu razgovarati sa komesarom za proširenje EU Olijem Renom i visokim predstavnikom EU za spoljnu politiku i bezbednost Havijerom Solanom.\nBramerc se danas u sedištu Tribunala susreo sa predsedavajućim Evropske Evropske unije, šefom slovenačke diplomatije Dimitrijem Rupelom. Rupel je novinarim, posle razgovora sa tužiocem i predsednikom suda Faustom Pokarom, takođe izjavio da mu Bramerc nije preneo novu ocenu o saradnji Srbije.\n"Moji sagovornici na sudu nemaju nove ocene saradnje Srbije sa Tribunalom. Tužilac Bramerc je pre kratkog vremena stupaio na dužnost i ostaje pri onome što je rekla Karla Del Ponte. Razgovarali smo i o strateškim pitanjima u vezi sa saradnjom i o tome kako je moguće dobiti informacije o beguncima", rekao je Rupel.\nOcenjujući da su stavovi sagovornika "vrlo bliski", slovenački ministar je napomenuo da "političari razmišljaju više strateški", dok su pravnici više posvećeni zadovoljavanju međunarodne pravde. Pre susreta sa Bramercom, Rupel je pokušao da uveri predstavnike svih partija u holandskom parlamentu da pristanu da EU sa Srbijom potpiše sporazum o stabilizaciji i pridruživanju i ako vlasti u Beogradu ne uhapse i u Hagu izruče generala Mladića.\nParlamentarci su jednoglasno podržali stav holandske vlade da sporazum ne treba potpisivati dok se Mladić ne nađe u Hagu. Rupel je takav stav nazvao "puritanskim", iako ga, kako je rekao, razume. Rupel će popodne o približavanju Srbije Evropskoj uniji i njenoj saradnji sa Tribunalom razgovarati i sa holandskim ministrom inostranih poslova Maksimom Ferhagenom.\nKrajem prošle godine, Ferhagen je, posle susreta sa šefom srpske diplomatije Vukom Jeremićem, naglasio da hapšenje Mladića smatra uslovom bez čijeg ispunjenja EU ne može potpisati sa Srbijom sproazum o stabilizaciji i pridruživanju.


Digitalne komunikacije na drugom mestu – Personal magazin\nUsaglasena strategija komunikacija na međunarodnom nivou neophodna je za opstanak kompanije koja izlazi na inostrana trzista – zakljucak je istrazivanja koje su sproveli Evropska asocijacija za obrazovanje i istrazivanje u odnosima s…\nUsaglasena strategija komunikacija na međunarodnom nivou neophodna je za opstanak kompanije koja izlazi na inostrana trzista – zakljucak je istrazivanja koje su sproveli Evropska asocijacija za obrazovanje i istrazivanje u odnosima s javnoscu (EUPRERA) i Evropska asocijacija direktora komunikacija (EACD), uz podrsku međunarodne mreze PR agencija – Ketchum. Istrazivanje je obuhvatilo odgovore preko 2.700 strucnjaka za komunikacije u 43 evropske zemlje.\nZbog visoke integrisanosti evropskih ekonomija i sve vece regionalne saradnje, komunikacija na međunarodnom nivou je sve znacajnija. Cak 73 % ispitanika tvrdi da ce komunikacija na međunarodnom nivou dobiti jos vise na vaznosti u naredne tri godine. U Srbiji ovo misljenje deli 85%komunikacijskih strucnjaka, jer 71% njih vec sada sarađuje sa kolegama iz, od jedne, do pet stranih zemalja.\n„Rezultati istrazivanja pokazuju da su se u odnosu na proslu godinu promenili prioriteti u komunikacijama. Ove godine kao najveci izazov izdvojena je vaznost usaglasavanja strategija komunikacije kompanija koje posluju na vise od jednog trzista. Prosle godine najveci izazovi su bili digitalni mediji, dok su se ove godine nasli na drugom mestu. Slede potreba za građenjem i odrzavanjem poverenja javnosti i drustva u kompanije, te potreba za komunikacijom sa vise ciljnih javnosti uz vise aktivnosti, za manje budzete, i na kraju, uloga komunikacijskih profesionalaca u donosenju odluka top-menadzmenta.“ – istice Maja Stojanovic, izvrsna direktorka agencije Olaf&McAteer, Ketchum-ovog partnera u Srbiji.\nPrema rezultatima istrazivanja, prvi put u poslednjih pet godina percepcija znacaja drustvenih medija ne raste. Međutim, socijalni mediji su i dalje veoma vazan kanal komunikacije u kreiranju sveobuhvatne strategije komunikacija. Kao i prosle godine, visok procenat – 73% evropskih komunikacijskih strucnjaka, smatra da su on-line drustvene zajednice vazan deo komunikacijskog portfolija jedne firme.\nJos jedan zanimljiv rezultat istrazivanja se odnosi na krizno komuniciranje. Sa kriznom komunikacijom u poslednjih 12 meseci, suocilo se 7 od10 ispitanika. Na pitanje koje komunikacijske alate koriste u krizi, samo 4 od 10 ispitanika je reklo da koristi socijalne medije, iako su bas ti mediji najbrzi nacin za prenosenje informacija.\nDetaljno istrazivanje dostupno je na www.communicationmonitor.eu\nDigitalne komunikacije na drugom mestu was last modified: June 27th, 2013 by Redakcija


Stigla vakcina protiv sezonskog gripa - KruševacGrad\nDomovima zdravlja u Rasinskom okrugu isporučeno je 9.160 doza vakcina protiv sezonskog gripa. Imunizacija je u toku, a preporuka epidemiloga je da bi svi koji spadaju u rizične grupe trebalo što pre da se jave svom izabranom lekaru kako bi se vakcinisali na vreme\nKako navode epidemilozi u kruševačkom Zavodu za javno zdravlje, vakcina protiv sezonskog gripa nije stoprocentna zaštita od virusa gripa, ali jeste stoprocentna zaštita od komplikacija koje mogu da nastanu kao posledica preležanog virusa. Zato bi, kako ističu , vakcinu što pre trebalo da prime sva lica starija od 65 godina, hronični bolesnici svih starosnih kategorija sa metaboličkim i poremećajima kardiovaskularnog sistema, trudnice i gojazne osobe, potom osobe smeštene u gerontološkim centrima i zaposleni u njima, te zaposleni u javnim preduzećima i ustanovama.\nVakcinu protiv sezonskog gripa ne smeju da prime osobe koje su alergične na jaja, živinsko meso i perje, a imunizaciju bi trebalo privremeno odložiti u slučaju neke akutne infekcije i povišene temperature.\nZa Rasinki okrug ove godine opredeljeno je 9.160 doza vakcina koje su domovima zdravlja isporučene u petak prošle nedelje, od čega je Kruševac dobio 4.500 doza, Trstenik 1.500, Aleksandrovac 1.200, Brus 700, Varvarin 600, Ćićevac 300 , dok su Bolnica i Zavod za javno zdravlje dobili 360 doza.\nOvogodišnja vakcina protiv sezonskog gripa VAXI GRIP ista je kao i prethodnih sezona, sadrži tri tipa virusa (AH1N1, AH3N2 i tip B), koji su u cirkulaciji bili i u prethodnih nekoliko sezona, a očekuje se da budu i u ovoj.\nUz imunizaciju koja se savetuje svim rizičnim grupama, preporuka lekara svim građanima je da izbegavaju velike skupove i kontakte sa obolelim osobama, da redovno provetravaju prostorije u kojima borave, a u cilju podizanja imuniteta, preporučuje se i ishrana bogata vitaminima, kao i umerena fizička aktivnost.\nU Zavodu za javno zdravlje kažu da je kao i prethodne godine već na samom početku interesovanje za vakcinu protiv sezonskog gripa dobro, te da se uglavnom, kako bi primili vakcinu, izabranom lekaru javljaju lica strarija od 65 godina i hronični bolesnici.\nVirus gripa do sada nije izolovan na području Rasinkog okruga, a na osnovu iskustava iz prethodnih godina, u epidemijskoj formi se može očekivati krajem februara, odnosno, početkom marta. Epidemija gripa je u Rasinskom okrugu poslednji put proglašena pre tri godine (u martu), dok prethodne dve sezone nije bilo proglašenja epidemije.\n23.11.2021 0 95\n23.11.2021 0 123\n02.11.2021 0 531\n29. novembra 2021., 16:12


Misija OEBS-a na Kosovu pomaže obrazovanje na bosanskom jeziku | OSCE\nPočetna strana Priče Misija OEBS-a na Kosovu pomaže obrazovanje na bosanskom jeziku\nMisija OEBS-a na Kosovu pomaže obrazovanje na bosanskom jeziku\nUniversity teacher Muljaim Kaćka lectures before Kosovo-Bosniak students at the Faculty of Education in Prizren. (OSCE/Hasan Sopa) Podaci o fotografiji\nPoduhvat, podržan od strane OEBS-a sa ciljem da pojača osnovu kvalifikovanih univerzitetskih predavača na bosanskom jeziku i pomogne u očuvanju obrazovanja na bosanskom jeziku i kulture na Kosovu, počeo je da daje prve rezultate.\nMuljaim Kaćka, je novi predavač na predmetu bosanske književnosti na Učiteljskom fakultetu u Prizrenu. On je preuzeo dužnost u februaru 2012. godine nakon diplomiranja na postdiplomskim studijama bosanskog jezika i književnosti na Univerzitetu u Tuzli, u Bosni i Hercegovini.\nŠkolarine za Kaćku, i druga dva studenta iz zajednica kosovskih Bošnjaka, obezbedili su Misija OEBS-a na Kosovu i Univerzitet u Prištini.\nOdgovor na identifikovane nedostatke\nMisija OEBS-a je počela da se bavi pitanjem visokog obrazovanja na bosanskom jeziku 2008. godine, kada su i identifikovani prvi krupni nedostaci. Oni su uključivali nedostatak kvalifikovanih stalnih predavača, asistenata predavača i pomoćnog osoblja kao i zastarele metode predavanja.\nFrancesco Bigagli, šef kancelarije za omladinu i visoko obrazovanje pri Misiji OEBS-a na Kosovu, ističe da je druga najveća ne-albanska zajednica, kosovski Bošnjaci, imala samo zanemarljivu spoljnu podršku u oblasti obrazovanja i da se ta situacija sada menja.\nU početku, podrška je uključivala razvijanje veza između fakulteta u Prizrenu i Bosni i Hercegovini, kao i pružanje saveta kako da se postojeći programi modernizuju.\nKrajem 2009. godine, Misija je kupila opremu za video konferencije kao i veliki broj univerzitetskih knjiga i literature širokog spektra, što je pružilo priliku studentima u Prizrenu da prate predavanja univerziteta u Sarajevu, Tuzli i Mostaru, i u isto vreme omogućila predavanja gostujućih profesora iz Bosne i Hercegovine.\nJoš važnije, Misija je omogućila Kaćki obrazovanje koje sada njemu daje mogućnost da predaje, dok će ostala dva kandidata verovatno uskoro dobiti istu priliku.\nAdem Šukurija, je jedan od 250 studenta iz zajednice kosovskih Bošnjaka, koji pohađaju predavanja na pet univerzitetskih odeljenja u Prizrenu. On je redovan student i ako mora da putuje iz Peći do Prizrena i nazad, što u oba pravca predstavlja put od nekih 150 kilometara.\n„Mislim da sada imamo bolje uslove nego ranije. Imamo veći broj predavača koji su odavde kao i gostujućih profesora iz Bosne i Hercegovine, kao i predavanja putem interneta. Više ne propuštamo predavanja“ – ističe Šukurija.\nKaćka misli da fakultet na kojem on predaje predstavlja stub za budućnost obrazovanja bosanske zajednice na Kosovu. „Biti deo ovog stuba predstavlja veliku odgovornost“ – ističe on.\nPored pomoći koja se pruža Učiteljskom fakultetu u Prizrenu da poboljša strukturu svog osoblja, Misija takođe pomaže fakultetu da organizuje obuku za učitelje i nastavnike iz osnovnih i srednjih škola, u kojima se predaje na bosanskom jeziku.\n„Pristup Misije da obuči buduće instruktore je sve efikasniji kada se bavimo sa velikim brojem nastavnika i kada pokušavamo da obezbedimo dugoročnu održivost napora za dalji razvoj“- naglašava Bigagli.\nPodrška će se nastaviti\nBigagli dalje misli da su izazovi u obrazovanju na bosanskom jeziku daleko od toga da budu u potpunosti prevaziđeni. On dodaje da su programi predškolskog i osnovnog školovanja na bosanskom jeziku još uvek neodrživi usled visokog stepena oslanjanja na spoljno osoblje kao i usled nedostatka programa za postdiplomske programe za obrazovanje nastavnika na ne-albanskim jezicima.\nIpak, on dodaje da su OEBS-ovi planovi da nastavi da podržava obrazovanje nastavnika, sa naglaskom na programe za ne-albanske zajednice.\nKaćka, veruje da su pružanjem podrške njemu da poboljša obrazovanje na bosanskom jeziku, OEBS i Univerzitet u Prištini pomogli stotinama sadašnjih i budućih studenata.\nMeđutim, on ne želi da bude poslednjih kosovski Bošnjak koji je dobio ovakvu vrstu podrške. „Mojoj zajednici je ova podrška i dalje neophodna“- zaključuje on.


Ovo je prvi porast osnovnih potrošačkih cena u trećoj najjačoj ekonomiji sveta od marta 2020. godine, i u velikoj meri je odraz skoka cena električne energije i benzina nakon prošlogodišnjeg pada izazvanog pandemijom, izjavio je jedan vladin zvaničnik, prenosi CNBC.\nPodaci su objavljeni uoči današnje sednice centralne banke na kojoj će biti razmatrana monetarna politika. Očekuje se da će Banka Japana zadržati kamatne stope na nepromenjenom nivou i možda produžiti rok svog programa pomoći kompanijama za vreme pandemije.\nUkupna potrošnja stanovništva je ostala prigušena, zbog čega su cene sveže hrane opale u odnosu na isti mesec 2020, kada su zabeležile snažan rast jer su potrošači pohrlili da se snabdeju životnim namirnicama u uslovima vanredne krizne situacije izazvane kovidom-19.\nOpšta inflacija je nastavila da posrće i u maju, jer su mere ograničenja zbog pandemije i kašnjenje kampanje vakcinacije primorale ljude da se uzdrže od uobičajenih slobodnih aktivnosti i obedovanja van kuće.\nJapanska ekonomija je u prvom tromesečju ove godine zabeležila pad od 3,9 odsto na godišnjem nivou, a procenjuje se da će u tekućem kvartalu verovatno ostvariti skroman rast jer zdravstvena kriza vrši pritisak na potrošnju, dodaje se u informaciji.


Deandre Džordan propustio prvu utakmicu u karijeri\nPovreda je bila jača od Gvozdenog čoveka Utakmicu i , centar Los Anđelesa pamtiće kao prvu koju je propustio u svojoj desetogodišnjoj NBA karijeri. Ol star centar je na poslednjoj utakmici ekipe iz Grada anđela povredio zglob leve noge pa trener Dok Rivers nije hteo da rizikuje ...\nDeandre Džordan propušta prvu utakmicu u karijeri zbog povrede\nKošarkaš Los Anđeles Klipersa ne igra večeras protiv Sakramento Kingsa. "Iron man" NBA lige, Deandre Džordan, danas je propustio svoju prvu utakmicu zbog povrede otkako igra NBA ligu, a igra je deset godina. Povredio je članak na prethodnoj utakmici, pa će propustiti samo ovaj ...\nNA KLIPERSE JE BAČENO PROKLETSTVO: Mnogo gadna povreda DeAndrea Džordana, pod hitno neka idu na skidanje vradžbina! ...\nEkipa iz Los Anđelesa iz meča u meč ostaje bez po jednog igrača usled povreda foto: Printscreen/Youtube/@DimeUPROXX Klipersi su definitivno prokleti ove sezone, jer gotovo da ne može da prođe nijedan meč, a da se njima ne povredi jedan važan igrač.


Potpredsednik Vlade Republike Srbije i ministar unutrašnjih poslova dr Nebojša Stefanović razgovarao je u Beogradu sa ministrom unutrašnjih poslova Republike Srpske Draganom Lukačem o konkretnim zajedničkim merama koje će dve policije preduzeti u narednom periodu u borbi protiv organizovanog kriminala.\nStefanović i Lukač ocenili su da je dosadašnja saradnja policija na ovom polju veoma dobra i da su razmene informacija i zajedničke akcije doprinele rešavanju pojedinih krivičnih dela i hapšenju kriminalaca.\nKako su naglasila dvojica ministara, potrebne su i dodatne mere, koje će policije u narednom periodu preduzeti, kako bi se još jače suprotstavili organizovanim kriminalnim grupama koje deluju u našem regionu.\nTema sastanka ministara Stefanovića i Lukača bio je i problem migrantske krize sa kojom se suočavaju i Srbija i Republika Srpska. Oni su se složili da ovaj globalni problem Srbija i Republika Srpska ne mogu samostalno rešiti, imajući i vidu da on prevazilazi granice, i da je zato neophodan jasan stav Evropske unije i zajednički odgovor svih država koje su pogođene migrantskom krizom.\nTakođe, ministri su razgovarali i o merama koje policije preduzimaju tokom migrantske krize, kako bezbednost građana Srbije i Republike Srpske ne bi bila ugrožena.


Maradona želi da igra u Napulju za 50. rođendan – Nadlanu.com\nMaradona želi da igra u Napulju za 50. rođendan\nNAPULJ, 6. septembra 2010. (Beta) – Bivši argentinski fudbaler Dijego Maradona planira da sledećeg meseca 50. rođendan proslavi utakmicom sa nekadašnjim saigračima iz Napolija na stadionu "San Paolo" u Napulju.\nNAPULJ, 6. septembra 2010. (Beta) – Bivši argentinski fudbaler Dijego Maradona planira da sledećeg meseca 50. rođendan proslavi utakmicom sa nekadašnjim saigračima iz Napolija na stadionu „San Paolo“ u Napulju.\n„Imao sam sve u životu, porodicu koju obožavam, briljantnu karijeru i sada mi, hvala Bogu, ne treba ništa, čak ni novac. Jedina želja mi je da se vratim u Napulj… zagrlim taj narod ponovo. Tamo sam proveo najbolje godine života „, rekao je Maradona za današnje izdanje dnevnika Gazeta delo Sport.\nMaradona je Napoli predvodio do osvajanja Kupa UEFA 1989. godine i titula prvaka Italije 1987. i 1990.\nSaigrač iz tih dana bio mu je i Salvatore Banji čiji je zadatak da organizuje rođendansku utakmicu Maradone, koji će 50 godina napuniti 30. oktobra.\nPitanje je, ipak, da li će Maradonin povratak u Italiju proći bez problema, pošto mu tamošnje vlasti još nisu oprostile neplaćanje poreza iz perioda dok je igrao za Napoli.\nProšle godine je poreska policija Maradoni, koji je boravio u klinici za mršavljenje na severu Italije, oduzela par minđuša vrednosti 4.000 evra.


Zajedno do ciljeva iz Pariškog sporazuma - EUIC Podgorica\nZajedno do ciljeva iz Pariškog sporazuma\nCrna Gora mnogo više osjeća posljedice klimatskih promjena, nego što ih izaziva, jer proizvodi svega 0,009% ukupne emisije gasova sa efektom staklene bašte. I pored toga, Crna Gora ima namjeru da smanji njihovu emisiju za 30% do 2030 godine, rečeno je na panel diskusiji o nacrtu zakona o klimatskim promjenama “Klimatske promjene, aktivnosti, izazovi i rješenja u Crnoj Gori”\nAmbasador EU u Crnoj Gori, Aivo Orav, kazao je da su niske emisije gasova i klimatski-otporan rast su mogući za zemlje svih stepena razvijenosti.\n„Crna Gora kao kandidat za člansvo u EU sada ima priliku da napravi trajući ekonomski rast i da u isto vrijeme smanjuje rizike od klimatskih promjena. Zato je ključno da se klimatske promjene potpuno uključe u planiranje, budžetiranje i sprovođenje procesa u Crnoj Gori,“ kazao je Orav.\nOn je podsjetio na važnost „Talanoa dijaloga“ koji se dešava tokom ove godine, a koji je prva prilika od Pariškog sporazuma da se analiziraju kolektivni napori u cilju smanjivanja globalnog zagrivanja.\nPredstavnik Generalnog direktorata Evropske komisije za klimatske promjene, Ivana Mijatović je kazala da Komisija radi sa zamljama kadidatima kako bi se zajednički dostigli ciljevi iz Pariškog sporazuma.\n“Mi sada moramo političke planove i ciljeve da pretvorimo u konkretne politike i mjere koje će uključivati sve sektore u ekonomiji,” kazala je Mijatović.\nOna je dodala da je rad na nacrtu Zakona o klimatskim promjenama koji će takve politike staviti na snagu, pravi korak u tom smjeru.\nMijatović takođe podsjetila da Pariški ugovor obezbjeđuje okvir za globalno smanjivanje emisije gasova, ali i jedinstvenu priliku da se transformišu ekonomije, osnaži biznis i kreairaju nova radna mjesta.\nSaša Radulović, državni sekretar u Ministarstvu održivog razvoja i turizma kazao da Crna Gora preduzima snažne napore radi obezbjeđivanja komplementarnog izvršavanja obaveza koje proizilaze iz konvencija i protokola koje je potpisala, kao i pregovaračkog procesa.\n“Nacionalnom strategijom do 2030 date su smjernice za namjeravani doprinos za smanjenje gasova sa efektom staklene bašte. Radi se o ambicioznom zadatku da se smanji emisija tih gasova za 30% u odnosu na 1990 godinu,” kazao je Radulović.\nRadulović kaže da svi možemo sami doprinijeti u oblasti klimatskih promjena, bilo da promijenimo navike pri transportu, izgradnji kuća ili prosto zasadimo drvo.\n„Ova generacija ima šanse da popravi planetu, mislim da sljedeće generacija, ako nastavimo ovako, to neće biti u stanju,“ kazao je Radulović.\nBolji saobraćaj – bolji grad


Udovica Šabana Šaulića progovorila o onome o čemu je dugo ćutala! - ShowBiz - Region - Vesti - Svet Plus\nUdovica Šabana Šaulića, Gordana Šaulić, progovorila o onome o čemu je dugo ćutala! Objasnila je da joj se konačno dešavaju lepe stvari, ali da žali što Šabana nema da se zajedno raduju.\n09:40 21. JUN 2021.\nUdovica Šabana Šaulića retko se oglašava u javnosti, a veoma retko i izlazi, međutim, odlučila je da se pojavi na promociji Suzane Jovanović i tom prilikom je otvorila dušu. Objasnila je da joj se konačno dešavaju lepe stvari, ali da žali što Šabana nema da se zajedno raduju.\n„Teško mi je što nije tu da delimo radosne momente!”\n„Počele su da se dešavaju lepe stvari, postaću krajem meseca prabaka, stiže princeza. Mladenci su želeli da to bude intimno venčanje, u krugu porodice, ali kada beba dođe na svet to ćemo praviti malo drugačije, onako kako smo navikli nekad. Posle velike tragedije i tuge koja uvek ostaje u srcu, dešavaju se i te lepe stvari, sve je to život koji ide sada na drugi način, ali moramo ga ispoštovati”, rekla je Goca i dodala:\n„Znače mi nagrade koje Šaban prima za života, to je dokaz da ga milioni ljudi nikad neće zaboraviti i da je ostao poštovan i cenjen, kao što je i bio. Ali uvek mi je velika tuga što on nije lično tu da primi ta priznanja”, kaže Šabanova udovica koja tvrdi da se nijedan pevač neće roditi koji bi mogao da nasledi talenat njenog supruga.\n„Ja ne mogu da budem skromna, te vokalne sposobnosti i taj orkestar u grlu to se neće roditi. Ali ima momaka koji pevaju negde, na neki blizak način mogu da donesu njegove pesme, ali im je greška što pokušavaju da budu drugi Šaban, treba da pevaju svojim glasom, da ne imitiraju”, objasnila je Goca, a prenos Star.\nsaban saulicGordana saulictdovicashowbiz


Šmitov izvestaj: BiH prijeti raspad, relna mogućnost sukoba - BIGportal.ba\n2 Novembra, 2021 2 Novembra, 2021 0403\nVisoki predstavnik međunarodne zajednice u BiH Kristijan Šmit upozorio je u svom izveštaju Savetu bezbednosti UN da je zemlja u direktnoj opasnosti od raspada i da postoji „veoma realna“ mogućnost povratka sukoba.\nKako prenosi britanski Gardijan, navodeći da je imao uvid u dokument, Šmit će predložiti pojačanje međunarodnih mirovnih snaga u BiH ako, kako je naveo, „srpski separatisti“ ostvare pretnju da će se povući iz Oružanih snaga BiH i stvoriti sopstvenu vojsku.\nŠmit će u svom prvom izveštaju UN od stupanja na dužnost u augustu upozoriti da se BiH suočava sa najvećom egzistencijalnom pretnjom u posleratnom periodu.\nKomentarišući najave srpskog člana Predsedništva BiH da će RS formirati svoju vojsku, Šmit je ocenio da je reč o pretnjama koje su, kako je naveo, „jednake secesiji bez njenog proglašenja“.\n„Ako se Oružane snage BiH pocepaju na dve ili više armija, potrebna je ponovna procena nivoa međunarodnog vojnog prisustva“, smatra Šmit.\nAmerički TV voditelj u kostimu Aleka Boldvina: “On je kreten”


Život u urbanim sredinama doprineo je da zelenilo, čist vazduh i prirodu vidimo kao nešto nedostižno. Mi smo odlučili da to promenimo! Erker Plus čini stručan tim koji teži da pruži vrhunski kvalitet i jedinstvena idejna rešenja na najboljim lokacijama, kako u Novom Sadu, tako i šire. Spoj odličnog dizajna, vrhunske arhitekture i tehnologije omogućio nam je da vam ponudimo luksuzne stambene objekte na Popovici, na obroncima Nacionalnog parka Fruška gora koji je prepoznat kao svojevrstan muzej u prirodi.\nPogled iz duše Vojvodine\nFruška gora je prekrivena šumama sa bogatim biljnim i životinjskim svetom, pašnjacima, vinogradima, vodopadima i lekovitim vrelima koji protiču do okolne termalne banje. Isprepletena je kilometrima pešačkih i planinarskih staza, koje možete koristi za rekreaciju. Popovica svojim položajem, vegetacijom i specifičnom klimom okrepljuje duh i telo, a tome posebno doprinosi i vazduh bogat kiseonikom i ozonom koji donose takozvane “ruže vetrova”. Ovo “plodno brdo” ili Alma Mons kako su stari rimljani nazivali Frušku goru, je najveći predeo pod lipovom šumom u Evropi.\nPlanina je vaše dvorište\nAko ste ljubitelj dugih šetnji, trčanja i planinarenja, pružaju vam se beskrajne mogućnosti da ostanete aktivni ili uživate sa porodicom i prijateljima. Najznačajnija lokalna sportska manifestacija, “Fruškogorski maraton”, startuje upravo na Popovici svakog proleća.


Putin i Vučić se sastaju 25. novembra- Glavna tema KOSOVO!\nFoto: Tviter, Predsednik Rusije\nPredsednik Srbije Aleksandar Vučić sastaće se sa ruskim predsednikom Vladimirom Putinom 25. novembra u Moskvi, nezvanično saznaje Sputnjik. Dvojica predsednika razgovaraće o problemima na Kosovu i Metohiji, o ceni gasa i o aktuelnoj gasnoj krizi u Evropi.\nPodsećanja radi, Srbija danas dobija gas po ceni od 270 dolara za 1.000 kubnih metara, dok se njegova cena na berzi kreće između 1.000 i 2.000 dolara. Očekuje se da će Srbija i po novoj formuli dobijati gas po ceni nižoj od drugih.\nPrevious articleNovi Sad: Počela rekonstrukcija perona na Železničkoj stanici\nNext articleFudbaler Aleksandar Prijović karijeru nastavlja u Australiji


Turizam na pravi način - Bor GRAD INFO\nurednik\t нов 13, 2009 533 0\nPetu godinu zaredom u gradu Kruševcu u okviru Izložbe turističkih publikacija dodeljene su nagrade za razvoj i unapređenje turizma u Srbiji.\nTitulu „Najbolja turistička publikacija” za 2009. godinu u kategoriji Jednolisna turistička publikacija ponela je TO Majdanpek uz obrazloženje žirija da su prikazali toplu publikaciju koja simbolizuje pitomost srpskog seoskog domaćinstva i nudi obilje preglednih informacija. Specijalna priznanja u ovoj kategoriji dobile su TO Inđija, TO Kragujevac i TSC ,,Zlatar” Nova Varoš.\nNagrada za najbolju Višelisnu turističku publikacijudo 50 stranica pripala je TO Odžaci, a specijalne nagrade TO Čačak, TO Srbija, TO Republike Srpske.\nTuristička organizacija Srbije pobednik je u kategoriji Višelisna turistička publikacija sa više od 50 stranica. Najbolji Dopunski promotivni materijal (kese, blokovi, fascikle, bedževi, kačketi) imala je TO Šabac, a specijalne nagrade dobile su i turističke organizacije Golupca i Majdanpeka.\nU kategoriji Turistička mapa pobednik je TO Beograda, a specijalno priznanje otišlo je u ruke zaposlenih u Sportsko turističkom centru Bajina Bašta.Najoriginalniju turističku publikaciju imala je TO Leskovca, dok je specijalno priznanje pripalo TO Bač. Video monografija Turističke organizacije Kraljevo ,,Transromanika” koja predstavlja kulturno srednjevekovno nasleđe Srbije proglašena je za najbolju u kategoriji Audio-video publikacija, a specijalna priznanja našla su se i u rukama predstavnika turističkih organizacija Gornjeg Milanovca, Velikog Gradišta i Niša\nOvom prilikom dodeljena su i specijalna priznanja van kategorije i to: za regionalnu saradnju u turizmu – TO Trebinje; za uspešnu poromociju srpske turističke ponude –Turističkoj organizaciji Srbije i TO Beograda.\nInteresantno, a možda i diskutabilno je to što se na dodeli nagrada nije pojavio niko od prestavnika (TOS-a i TOB-a) vodećih kuća u srpskom turizmu, što bi se najkraće moglo okarakterisati kao neprofesionalnost ili nepoštovanje turističkih radnika iz čitave Srbije, koji svakako u celokupnoj turističkoj ponudi naše lepe zemlje imaju izuzetno važnu ulogu.\nTekst i foto: S. Lučić


Spisak za mečeve sa BIH i Slovenijom - Fudbalski savez Crne Gore\n16. maj 2018., 14:43\n- Treća godina od kada sam na klupi reprezentacije i treći put imamo situaciju da kraj prvenstva utiče na spisak reprezentacije. Duga i iscrpljujuća sezona utiče na to da igrači koji su imali problema sa povredama period odmora, koji vezan za ove termine u maju i junu, iskokoriste za rješavanje problema koji su ih mučili tokom sezone. U toj situaciji je nekoliko naših igrača, prije svih Savić, Vukčević i Šćekić... Međutim, stručni štab je u konstantnom procesu skautinga, pokušavamo da dopunimo bazu koja je definisana i formirana tokom prethodnog perioda. Na spisku reprezentacije za ove dvije utakmice nalaze se Miloš Bakrač i Stefan Lončar, igrači koje smo pratili u našoj ligi, kao i Asmir Kajević koji nastupa za Čukarički. Takođe, ukoliko bude potrebno, postoji mogućnost da spisak naknadno dopunimo sa nekim od igrača iz naše lige, rekao je selektor Tumbaković.\n- Veoma mi je drago što ćemo igrati prijateljske utakmice sa selekcijama Bosne i Hercegovine i Slovenije. To su reprezentacije koje imaju uzlaznu putanju posljednjih godina i pružaju dobre parije. Bosna je bila veoma blizu da se kvalifikuje na Svjetsko prvenstvo u Rusiji, pravo je čudo kako nisu uspjeli da se plasiraju. Slovenija ima kvalitetnih pojedinaca, imalu su dobrih mečeva u kvalifikacijama za Svjetsko prvenstvo... Veoma mi je drago što ćemo imati priliku da se uporedimo i odmjerimo snage sa takvim rivalima u prijateljskim mečevima, dodao je iskusni stručnjak.\n1. Engleska 1 1 0 0 5 0 +5 3\n2. Bugarska 1 0 1 0 1 1 0 1\n3. Crna Gora 1 0 1 0 1 1 0 1\n4. Kosovo 0 0 0 0 0 0 0 0\nReprezentacija Crne Gore remizirala je sa selekcijom Bugarske na startu kvalifikacija za EURO 2020...


Ekipa OKK Beograda gostuje u Vršcu, cilj nova pobeda | OKK Beograd\nKošarkaši OKK Beograda će u ponedeljak u Vršcu odigrati zaostali meč 19.kola Košarkaške lige Srbije.\nOdigravanjem zaostalog susreta 19.kola Košarkaške lige Srbije ekipa OKK Beograda nastavlja takmičenje u sezoni 2018/19. Protivnik je ovoga puta ekipa Vršca, a meč u hali ‘’Milenijum’’ zakazan je za ponedeljak 11.mart, sa početkom u 18:00 časova.\nEkipa Vršca je u prethodnoj rundi na svom parketu savladala ekipu Slobode, a meč je završen rezultatom 87:86. Sa skorom od jedanaest pobeda i četrnaest poraza trenutno zauzimaju 8.mesto na prvenstvenoj tabeli. Ekipa OKK Beograda je u prethodnom kolu na svom parketu savlada ekipu Novog Pazara, a meč je završen rezultatom 87:81. Sa skorom od šesnaest pobeda i osam poraza nalazi se na 4.mestu prvenstvene tabele.\nKošarkaš OKK Beograda, mladi Altin Islamović, istakao je pred ovaj susret da je ekipa puna samopouzdanja i da će pokušati da nastavi pobednički niz:\n’’Pokušaćemo da odigramo kao i prošlu utakmicu, hrabro i koncentrisano, i da tako nastavimo pobednički niz. Ekipa Vršca u poslednjih nekoliko utakmica igra na visokom nivou, ali smo mi nakon utakmice sa Novim Pazarom puni samopouzdanja i hoćemo da uspešno završimo prvi deo prvenstva.’’\nPrvi ovosezonski meč ove dve ekipe u kome je ekipa OKK Beograda bila domaćin odigran je sredinom novembra, u okviru 6.kola Košarkaške lige Srbije, a domaći tim je tada slavio nakon produžetaka rezultatom 103:92 (26-27, 20-17, 19-21, 22-22, 16-5). U ekipi OKK Beograda tom prilikom su se istakli Nenad Miljenović (33 poena, 3 skoka, 8 asistencija), Milenko Veljković (28 poena, 16 skokova) i Novak Musić (8 poena, 7 skokova, 8 asistencija, 3 ukradene lopte), dok su u ekipi Vršca najbolji bili Strahinja Jovanović (24 poena, 4 skoka, 11 asistencija, 2 ukradene lopte), Nikola Silađi (23 poena, 12 skokova) i Nikola Ćirković (11 poena, 5 skokova).\nMeč u hali ‘’Milenijum’’ vodiće sledeća sudijska trojka: Jovčić, Nikolić, Sedlar\nPrevPreokretom do pobede protiv Novopazaraca\nPoraz OKK Beograda na gostovanju u VršcuNext


Vocap ostaje pri odluci koja je DIGLA BURU: Ljudi masovno brišu aplikaciju @ Cafe.ba\nVocap ostaje pri odluci koja je DIGLA BURU: Ljudi masovno brišu aplikaciju\nOdluka koju je Vocap (WhatsApp) nedavno donio odnosi se na to da će u narednih nekoliko nedjelja nastojati da bolje objasne svojim korisnicima šta se to tačno mijenja u uslovima korišćenja, zbog čega su već milioni ljudi deinstalirali ovu aplikaciju.\nUprkos tome što je njihova najava iz januara podstakla korisnike da se okrenu konkurenciji, firma tvrdi da neće odustati od promjena, već da će samo promijeniti način obavještavanja korisnika o tome, piše BBC.\nNedavno ova firma našla se na udaru komentara javnosti, kada je objavila da će unijeti promjene u uslove korišćenja, međutim, sada tvrdi da je “razmislila” o strategiji komuniciranja, pa će pokušati da informacije o promjenama bolje predstavi, prenosi Blic.\nInicijalna objava bila je sročena tako da su se mnogi korisnici uplašili da će Vocap veliku količinu njihovih podataka podijeliti sa Fejsbukom, u čijem je vlasništvu. Prava istina je, u stvari, da se vrlo malo toga mijenja i da su gotovo svi korisnici već prihvatili taj tip dijeljenja svojih podataka.\nSve informacije o tome šta se u uslovima korišćenja mijenja, aplikacija je smjestila u odjeljak “Status”, koji se nalazi na vrhu, odmah pored razgovora.\n– Jedina stvar koja se ne mijenja je naša predanost vašoj privatnosti. Vocap ne može da čita i sluša vaše razgovore jer su šifrovani – piše u dvije poruke koje je Vocap poslao svojim korisnicima.\nBBC piše da se promjene u uslovima korišćenja Vocapa uglavnom tiču komunikacije korisnika i firmi, odnosno olakšavaju takvu komunikaciju. Ova aplikacija Fejsbuku trenutno šalje korisnikovu IP adresu, informacije o telefonu i svim kupovinama koje se realizuju pomoću te platforme.\nPored toga, ove promjene ne važe za korisnike u Evropi i Velikoj Britaniji zbog važećih zakonskih propisa.\nUprkos svemu tome, stručnjaci upozoravaju da ovaj slučaj pokazuje kako korisnici ne znaju kako se njihovi podaci koriste. Vocap je, kaže stručnjak za privatnost Rej Volš, nesvesno otkrio da prikuplja mnogo informacija o korisnicima i da ih uredno šalje Fejsbuku, svom vlasniku.\n– Oni koji su platformu napustili sada se sigurno dobro osjećaju – zaključuje Volš.\nNE TREBA NOVČANIK I KARTICE Otvoren market bez trgovaca i kasa u Londonu\nWhatsApp uvodi novu opciju za dekstop verziju\n"POKRENUTA PROCEDURA" Milinović poručuje da će uskoro biti jeftiniji roming u regionu Zapadnog Balka\nKONSTANTAN USPON Cijena bitkoina preskočila još jednu granicu


Muzika, Zabava — By taty on May 1, 2012 9:41 pm\nDvoje latino muzičara su potvrdili da 14. jula kreću na zajedničku turneju.\nTurneja počinje u Montrealu i za sada je planirano još 13 gradova, a poslednji zakazani koncert Dženifer i Enrike će da održe 31. augusta u Atlanti. Posle toga bi trebalo da se presele u Evropu.\nZa sada nisu poznati svi detalji koncerata, sem da će oboje muzičara da izvode najveće hitove, a uskoro bi trebalo i da snime spot za duet “Mouth2Mouth”.\nPre nastupa po Severnoj Americi, Dženifer će da održi seriju koncerata u Latinskoj Americi, čime će zvanično da počne svoju prvu svetsku turneju koja bi trebalo da traje do proleća.\nPoslušajte pesmu “Mouth2Mouth”:\nTags: Dženifer Lopez, Dženifer Lopez i Enrike Iglesijas na turneji, Dženifer Lopez i Enrike Iglesijas na turneji (video), Enrike Iglesijas, J.LO, J.Lo i Enrike na zajedničkoj turneji, Koncert, Muzika, Nastup, pevač, pevačica, pop pevačica\nOVAN Povremeni propusti koji Vas prate zbog loše koncentracije ili nedostatka vremena, sigurno ne mogu da umanje Vaš profesionalni...


Tag: Severna Makedonija - Radio Kontakt Plus\nDačić: Od 1. juna otvaramo granice prema četiri države, čekamo njihov odgovor\nMinistar spoljnih poslova Srbije Ivica Dačić rekao je da će Srbija otvoriti granice sa Crnom Gorom, Severnom Makedonijom, Bosnom i Hercegovinom i Albanijom od 1. juna, ali da se čeka potvrda tih zemalja da li će i njihove granice biti otvorene za državljane Srbije.\nIzjava Pendarovskog o Kosovu i Metohiji dodvoravanje Nemcima\nPredsednik Srbije Aleksandar Vučić ocenio je danas da je predsednik Severne Makedonije Stevo Pendarovski svojom izjavom da razgraničenje, odnosno promena granica između Srbije i Kosova, ne bi bila dobra, hteo da se dodvori Nemačkoj, uprkos tome što ga je na inauguraciji u Makedoniji zamolio da ne govore o tim temama zbog dobrih odnosa dve zemlje.\nKulturno - informativni centar Srba u Makedoniji (SPONA) saopštio je danas da su, u okviru humanitarne akcije ove organizacije, u Prekovac u opštini Novo Brdo, dopremljene osnovne životne namirnice za potrebe Raško prizrenske eparhije.\n16:43, 07.05.2020 |\nPredsednik Severne Makedonije angažovao vojsku zbog korona virusa\nPredsednik Severne Makedonije Stevo Pendarovski angažovao je vojsku na području opština Debar i Centar Župa u kojima je uvedeno krizno stanje zbog širenja korona virusa.\nNa GP Kula zaplenjeno oko 12 kg heroina sa Kosova\nUprava policije (UP) Crne Gore saopštila je da je nakon višemesečnih zajedničkih aktivnosti sa policijom Republike Severne Makedonije na GP Kula presečen kanal krijumčarenja heroina i zaplenjeno oko 12 kilograma ove droge.\nIzgradnja autoputa od Skoplja do mesta Blace na granici sa Kosovom počeće na proleće, najavili su danas predstavnici Vlade Severne Makedonije.\nNa sastanak u Tirani ide i Milo Đukanović\nCrnogorski predsednik Milo Đukanović izjavio je da planira da učestvuje na sastanku u Tirani o "mini Šengenu", ali da Crna Gora ne želi inicijativu koja može u naznakama biti supstitut za evropsku integraciju.\nPendarovski: Promene granica na Balkanu nas vraćaju u 1990. godinu\nPredsednik Severne Makedonije Stevo Pendarovski ponovio je danas, u svom prvom godišnjem govoru poslanicima, da je protiv promene granica na Balkanu. Ocenio je da bi to Balkan "sigurno vratilo u rane '90-e, izazvalo tenzije i najverovatrnije nove konflikte".


Koroman: Narod u Srbiji nije za Vučića, uništili su i fudbal – Otvoreno\nPočetna Vesti Koroman: Narod u Srbiji nije za Vučića, uništili su i fudbal\n– Politika je ušla u sve sfere društva, a pogotovo u sport. Upravo je to motiv mog političkog izjašnjavanja kako bih pomogao da se vrati sport na zdrave noge. Ne mogu više da gledan da najnesposobniji dolaze na najbitnije funkcije u fudbalu i sportu. U Banjaluci fudbal vode sestrići, sinovi i kumovi Milorada Dodika. U Srbiji nigde ne možeš ni kao trener dobiti posao ako nisi član Srpske napredne stranke ili ako ih jasno ne podržavaš. To znaju cela Srbija i Republika Srpska i to što sad pričam nije ništa novo. Moja je obaveza kao građanina, a ne samo kao bivšeg reprezentativca, da kažem javno ako nešto ne valja. Nema veze da li sam sportista, lekar ili apotekar, moram dati podršku i uložiti sebe da se društvo vrati u normalu – objašnjava Koroman za Danas.\nKoroman i Stanivuković\n– U Republici Srpskoj je najbitnije što je Dodik izgubio Banjaluku i Bjeljinu. To je njegov početak kraja i nije daleko dan kada će potpuno morati da siđe sa vlasti. Ovde glasove kupuju asfaltiranjem ulica, sitnim ustupcima, ma kupuju ih i direktno dajući novac. Isto je kao u Srbiji. Jedino što je u Srbiji veće zlo, jer još uvek nema opozicije. U Republici Srpskoj opozicija je ozbiljno organizovana, dok u Srbiji još uvek čekamo da se napravi neka ozbiljna grupacija. Narod nije više uz Vučića, tu nema dileme, ali čekaju nekoga iza koga mogu da stanu bez straha da će ih sutra izneveriti. Beograd je bojkotom pokazao da Vučić tu nema više podršku, jer na izbore nije izašlo više od 30 odsto sa svim nameštanjima. Podržao sam Boška Obradovića i pričao sa njim, jasno je svima da mora što pre da se napravi čvrsto jezgro opozicije koje će ozbiljno da radi.\n– Kod Vučića je sve namešteno, pa i fudbalsko prvenstvo. Pogledajte samo Superligu i Prvu ligu, pa sve se zna unapred. Zna se da će Crvena zvezda biti prvak, zna se ko će ispasti iz lige, ko će ući u Superligu… Milan Karadžić kao predsednik Sudijske komisije ima jedini zadatak da namešta poslušne sudije. Namešta se za pojedinačne interese i kladionice, a fudbal propada. Ja to zaista ne mogu da gledam skrštenih ruku.\nZa rezultate reprezentacije kaže da su očekivani pošto se i u njoj „sve svelo na politiku, umesto na sport“.\nOgnjen Koroman u redakciji Direktno.rs


Nova politička previranja oko Vlade\nSkupština Srbije na sednici u ponedeljak treba da razmatra predloge zakona koji će omogućiti izbor nove Vlade Srbije. Iako su međustranački razgovori o podeli resora u Vladi obavljeni i mada se činilo da je sve oko izbora Vlade dogovoreno, pojavile su se nove nesuglasice.\nSkupština Srbije na sednici u ponedeljak treba da razmatra predloge zakona o ministarstvima i o izmenama i dopunama Zakona o Vladi, čije usvajanje omogućava izbor nove Vlade Srbije. Predloženim izmenama Zakona o Vladi uvodi se mesto zamenika premijera koji će imati ista ovlašćenja kao i premijer, osim predlaganja izbora ili razrešenja člana Vlade. Zamenik premijera imaće ovlašćenje da menja premijera u slučajevima njegove odsutnosti ili sprečenosti da obavlja funkciju.\nPredsednik Srbije Boris Tadić za mandatara je predložio dosadašnjeg ministra finansija i ekonomskog eksperta Mirka Cvetkovića. Prema koalicionom dogovoru, mandatar Mirko Cvetković će za prvog potpredsednika, odnosno svog zamenika predložiti lidera Socijalističke partije Srbije (SPS) Ivicu Dačića.\nIzmenama je predviđeno i uvođenje takozvanog "zlatnog glasa", koji pripada premijeru, kako bi bila otklonjena mogućnost blokade rada Vlade koja ima paran broj članova. Predloženi Zakon o ministarstvima predviđa da Vlada ima 24 resora i još jednog ministra bez portfelja, a to mesto će, prema najavama, dobiti predstavnik Bošnjačke liste Bajram Omeragić. Vlada će imati četiri potpredsednika od kojih će trojica biti i ministri, a očekuje se da će Vlada imati ukupno 27 članova.\nBiće zadržano Ministarstvo za Kosovo i Metohiju, a predloženo je uvođenje novih ministarstava - životne sredine i prostornog planiranja, za ljudska i manjinska prava i ministarstva za Nacionalni investicioni plan. Vlada će imati ministarstva spoljnih poslova, odbrane, unutrašnjih poslova, finansija, pravde, poljoprivrede, šumarstva i vodoprivrde, ekonomije i regionalnog razvoja, rudarstva i energetike, infrastrukture, državne uprave i lokalne samouprave, trgovine i usluga, nauke i tehnološkog razvoja, prosvete, omladine i sporta, i zdravlja. Nova Vlada Srbije imaće i ministarstva telekomunikacija i informatičkog društva, rada i socijalne politike, životne sredine i prostornog planiranja, kulture, vera i dijaspore.\nDa bi Vlada bila izabrana potrebno je da za nju glasa 126 poslanika.\nNeznalice i fikusi\nI pre nego što je Skupština došla u poziciju da stvori uslove za formiranje Vlade, pojavile su se prve nesuglasice oko kandidata za ministre i ponuđenih resora.\nPotpredsednik Socijalistilke partije Srbije Milutin Mrkonjić izjavio je da neće biti ministar u novoj Vladi jer ne želi da vodi, kako se izrazio, "golo" ministarstvo infrastrukture iz kojeg su "istrgnute" komponente prostornog planiranja i građevine.\n"Neću u Vladu sa neznalicama", rekao je Mrkonjić za "Večernje novosti". On je dodao da mu je u razgovoru predsednik Srbije Boris Tadić obećao da će voditi radove na Koridoru 10 i obnovu železničke mreže, ali da to ne može da sprovede jer su iz tog resora "istrgnute" Železnica i Putevi Srbije. Mrkonjić nije direktno odgovorio na pitanje da li će dobiti neki drugi resor, već je rekao da "nije rođen u fotelji".\nLider Saveza vojvođanskih Mađara Ištvan Pastor rekao je da je Mađarska koalicija odbila mjesto vicepremijera, jer ne želi da bude, kako je naveo, fikus u Vladi.\n"Izgleda samo služi za legitimisanje većine, a neki očigledno smatraju da ne zaslužujemo da budemo u Vladi", rekao je Pastor i dodao da ta koalicija "još čeka novu ponudu Tadića, ali više ne očekuje da bude u Vladi".\nPastor je rekao da ne bi prihvatio da vodi novoobrazovano Ministarstvo za ljudska i manjinska prava, dodajući da je on predložio Tadiću da se uvede to ministarstvo.\n"Smatram da ne bi trebalo da ga vodi predstavnik manjinskog naroda, bez obzira na to da li se radi o Mađaru, Bošnjaku ili Slovaku. Zato to ministarstvo ne bismo prihvatili iz principijelnih razloga", rekao je Pastor.\nMinistar spoljnih poslova Srbije i funkcioner Demoratske stranke (DS) Vuk Jeremić izrazio je nadu da će biti pronađeno rešenje, jer nije vreme za podele već za zajednički rad Vlade i opozicije na teškim poslovima koji stoje pred Srbijom. On je apelovao je na buduće članice Vlade Srbije da prekinu razmirice jer je Srbiji potrebna Vlada "što je moguće pre" zbog nastavka sprovođenja reformi i evropskih integracija.\n"Postoje neke stvari, naročito iz spoljnopolitičkog domena, u kojima moraju biti zajedno ne samo činioci u Vladi, nego i Vlada i opozicija, i tu na prvom mestu mislim na Kosovo i Metohiju", rekao je Jeremić sinoć za Televiziju "Pink".\nLider SPS Ivica Dačić je rekao da će koalicija oko Socijalista tokom iduće sedmice potpisati sa Demokratskom strankom koalicioni sporazum o radu buduće Vlade.


Srbija: Mafija broji poslednje dane? | Institute for War and Peace Reporting\nSrbija: Mafija broji poslednje dane?\nUbistvo Zorana Djindjica moglo bi znaciti kraj organizovanog kriminala u Srbiji.\nOd proglasavanja vanrednog stanja u Srbiji posle proslonedeljnog atentata na premijera Zorana Djindjica uhapseno je preko 750 ljudi. Medju pritvorenima u operaciji koja bi mogla oznaciti kraj organizovanog kriminala u Srbiji nalaze se i bivsi sef Miloseviceve Sluzbe drzavne bezbednosti, Jovica Stanisic, i osnivac zloglasne jedinice specijalnih policijskih snaga po imenu Crvene beretke, Franko Simatovic Frenki.\nZoran Vukojevic Vuk i Dragan Ninkovic Prevara , kljucni pripadnici zemunskog klana koji je policija osumnjicila za umesanost u atentat, uhapseni su 17. marta, zajedno sa popularnom folk pevacicom Cecom, udovicom ubijenog vodje kriminalne grupe Zeljka Raznatovica Arkana, za koga se veruje da je imao bliske veze sa ovim kriminlanim klanom.\nHapsenja su vrsena sirom republike, a osumnjiceni za pripadnost mafiji privodjeni su u Uzicu, Pozarevcu, Zajecaru, Jagodini, kao i u Novom Sadu, sve u pokusaju vlasti da se razbije kriminalna mreza koja je pokrivala citavu zemlju.\n"Koristimo ovu jedinstvenu priliku da ocistimo Srbiju, ne samo od zemunskog klana, vec i od nekih manjih, ali veoma opasnih kriminalnih grupa", navodi nas izvor. "Ovo je najvaznija akcija u istoriji srpske policije."\nDo sada je u policijskoj akciji koja je popunila zatvore sirom zemlje uhapseno preko 750 osumnjicenih.\nU medjuvermenu, Vlada Srbije je po prvi put otkrila pune razmere aktivnosti zemunskog klana unutar zemlje, potvrdjujuci da su njegovi pripadnici bili umesani u sverc droge, ubistva i kidnapovanja.\n"Ovo vanredno stanje upereno je protiv kriminalaca, a ne protiv obicnih gradjana", izjavio je na konferenciji za stampu od 16.marta potpredsednik Djindjiceve Demokratske stranke, Zoran Zivkovic, za koga se veruje da ce biti sledeci premijer. "Licno bih zeleo da period vanrednog stanja bude sto kraci (napomenuo je da bi vanredno stanje moglo potrajati do kraja aprila), ali sve zavisi od toga koliko ce vremena biti potrebno da se borba protiv organizovanog kriminala privede kraju."\nMnogi komentatori veruju da je posle obaranja Milosevica precutno uspostavljeno primirje izmedju vlasti i organizovanog kriminala, jer je deo kriminalanih grupa i snaga bezbednosti stao na stranu opozicije.\nPrepustene sebi, dve mocne bande - surcinska i zemunska, nazvane po predgradjima Beograda - usle su u medjusobni sukob. Iz ovog sukoba zemunski klan je izasao kao pobednik.\nOd nedavno Djindjic je poceo javno da govori o moci i uticaju organizovanog kriminala u Srbiji, priznajuci da organizatori sverca droge imaju dovoljno novca da priuste sebi bolju opremu za prisluskivanje od one koju ima policija.\nPolovinom prosle godine, vlada je pocela da preduzima konkretne korake u borbi protiv mafije. Imenovan je specijalni tuzilac i smenjeno je vise visokih funkcionera tajne sluzbe osumnjicenih za odrzavanje bliskih veza sa zemunskom bandom.\nNa severu Srbije otkrivena je i unistena je jedna od najvecih fabrika sintetickih droga u Evropi, za koju se pretpostavlja da je bila vazan izvor prihoda za srpsku mafiju.\nAli, pre nego sto je stigao trenutak konacnog obracuna, mafija je donela odluku da udari prva. Dana 12.marta, nepoznati atentatori pucali su na Djindjica u dvoristu zgrade srpske vlade. Za to je odmah optuzen zemunski klan koji predvode Dusan Spasojevic Siptar i njegov saveznik i nekadasnji vodja Crvenih beretki Milorad Lukovic Legija.\nZa obojicu su izdati nalozi za hapsenje. Dana 14. marta, vlada je nalozila rusenje trznog centra i stambenog kompleksa u Spasojevicevom vlasnistvu u Silerovoj ulici.\nVeliki broj policajaca obezbedjivao je rovokopace i buldozere koji su radili na rusenju trznog centra koji se nalazi ispred Spasojeviceve luksuzne vile i bazena. Stotine prolaznika posmatrali su akciju sa odobravanjem.\nPreko vikenda, vlasti u Beogradu su zatvorile prostorije nedeljnika Identitet - za koji se veruje da je finansiran od strane zemunskog klana - a koji je dva dana pre Djindjicevog ubistva objavio clanak u kojem se tvrdi da ce saucesnici Srba zatvorenih u Hagu pokusati da izvrse atentat na njega.\nIz rezultata ispitivanja javnog mnjenja koje su stampa i elektronski mediji organizovali u nekoliko poslednjih dana vidi se da javnost podrzava ovu akciju. Gotovo svi anketirani izjavili su da ocekuju da ce vlasti uhapsiti ubice i razbiti organizovani kriminal.\nDjindjicev pogreb koji je obavljen u Beogradu 15.marta bio je prilika da javnost i medjunarodna zajednica izraze svoju podrsku policijskoj akciji.\nPrisustvovalo je preko sedamdeset stranih zvanicnika, medju kojima su bili i predsedavajuci u Savetu ministara Evropske unije, Georgi Papandreu, predsednik Evropske komisije, Romano Prodi, predsedavajci Donjeg doma britanskog parlamenta, Robin Kuk, i bivsi Drzavni sekretar SAD, Lorens Iglberger. Pogrebna povorka, kako se procenjuje, brojala je nekoliko stotina hiljada ljudi.\nPodrska je stizala u razlicitim oblicima, ukljucujuci i zahtev generalnog sekretara Saveta Erope Valtera Svimera da Srbija i Crna Gora odmah i bezuslovno bude primljena u ovu organizaciju.\nAnaliticari u Beogradu veruju da ovaj nezabelezeni stupanj medjunarodne i domace podrske daje vlastima jedinstvenu priliku da se jednom zauvek oslobode najotrovnije dela nasledja Miloseviceve ere.\nDaniel Sunter je koordinator projekta IWPR-a u Srbiji.


Sauer: UNMIK više nije potreban - Politika - Dnevni list Danas\nPočetna » Politika » Sauer: UNMIK više nije potreban\nSauer: UNMIK više nije potreban\nAmbasador Finske u UN Kai Sauer ocenio je da prisustvo UN na Kosovu nije više potrebno i da UN treba da se fokusira na druge regione a ne na zapadni Balkan, preneo je RTK2. Sauer je u intervjuu za njujorški Ist Vest institut o ulozi koju UN treba da odigra u budućnosti, rekao da je Kosovo „vrsta mikrokosmosa“ međunarodne politike i njenog razvoja.\n0Piše: FoNet 10. juna 2019. 10.41\n„Međunarodna politika nije funkcionisala od samog početka, bilo je tenzija između Rusije i zapadnih sila, što je pogoršalo situaciju, imajući direktni uticaj na nju. To je učinilo da su Kosovari i Srbi išli napred sa svojim politikama i strane radile jedna protiv druge“, rekao je Sauer.\nOn naglašava da je cilj Kosova i drugih zemalja regiona da uđu u EU jer je ona najbolji partner za pomoć ovim zemljama da se učlane.\n„Kosovu je potreban ekonomski razvoj i zato ima drugih organizacija sposobnih da mu se pridruže na tom putu“, kazao je Sauer koji važi za poznavaoca prilika na Balkanu jer je dugo bio angažovan u regionu.


Most na Adi: Uspostavljen tramvajski saobraćaj - Dan u Beogradu\nNaslovna » BG servis » Most na Adi: Uspostavljen tramvajski saobraćaj\nMost na Adi: Uspostavljen tramvajski saobraÄ‡aj\nNeko drugi 5. juli 2019. BG servis Postavite komentar\nRadovi na postavljanju šina su završeni, a prošla je i obavezna mesečna proba. Preko Mosta na Adi uspostavljene su tramvajske linije 11 i 13.\nLinija 11 (Kalemegdan/Donji grad/ – Blok 45) koja je do sada za vezu Dorćola (okretnica Kalemegdan-Donji grad) i Novog Beograda (okretnica Blok 45) koristila Stari savski most, ubuduće će saobraćati preko Mosta na Adi, a umesto Ulicom Milentija Popovića kretaće se Bulevarom vojvode Mišića, i na taj način omogućiti direktnu vezu Dorćola i Novog Beograda sa Sajmom.\nStajalište Sajam izuzetno je značajna presedačka tačka, kako gradskih tako i prigradskih linija, pa promenom trase linije 11 veliki broj putnika može ostvariti vezu sa najužim centrom grada (pešačka zona). S obzirom da su u toku radovi na rekonstrukciji Karađorđeve ulice, ova linija će privremeno saobraćati na relaciji (Tašmajdan – Blok 45) i nosiće oznaku 11L.\nNa taj način ostvariće se najkraća i najbrža veza ne samo između ova dva naselja već će ovu pogodnost moći da koriste stanovnici i drugih delova Čukarice (Sremčica, Rušanj), Rakovice i Barajeva presedanjem na liniju 13 u Požeškoj ulici.\nUspostavljanje najkraće veze između Banovog brda i Novog Beograda dovešće do rasterećenja pojedinih autobuskih linija koje saobraćaju na ovim relacijama, a dosadašnjim korisnicima linije 13 značajno će se skratiti vreme putovanja.\nČetiri nova stajališta\nUspostavljena su četiri nova tramvajska stajališta koja će koristiti linije br. 11 (u privremenom režimu 11L) i 13, i to dva stajališta u Bloku 42 koja će predstavljati vezu sa budućom glavnom autobuskom stanicom i dva stajališta na petlji Radnička koja će omogućiti presedanje na linije koje saobraćaju Radničkom ulicom (23, 37, 51, 52, 53, 56, 58 i 88), kao i na liniju 94 koja daje vezu sa Banjicom, Miljakovcem i Resnikom.\nPostavljanjem tramvajskih šina preko Mosta na Adi i petlji Radnička omogućene su sve veze Banovog brda, Novog Beograda, centra grada, Rakovice i Čukarice što ostavlja mogućnost daljeg razvoja tramvajskog podsistema u zavisnosti od potreba korisnika.\nTakođe, u slučaju izvođenja infrastrukturnih radova, kao i vanrednih izmena režima saobraćaja postojaće alternativna veza preko novog mosta čime će se obezbediti kontinuitet u funkcionisanju tramvajskog podsistema.\nPored navedenih izmena, na redovnu trasu će se vratiti i tramvajske linije 12 (Omladinski stadion – Banovo brdo) i linija 3 (Omladinski stadion – Kneževac) – koja će pod oznakom 3L1 saobraćati privremeno do okretnice u Topčiderskom parku zbog radova na izmeštanju Topčiderske reke. (Beoinfo)\nTagovibg servis javni gradski prevoz most na adi saobraćaj tramvaji\nPrethodni Kulturno leto na Paliluli 2019\nSledeći Protest „Jedan od pet miliona“, 6. jul 2019.


Asmir Begović postao ambasador osoba s poteškoćama u razvoju – Haber.ba\nGolman fudbalske reprezentacije Bosne i Hercegovine Asmir Begović postao je novi ambasador Prijateljskog takmičenja Specijalne olimpijade “Parallel”, javlja Anadolu Agency (AA).\nBegović je odranije poznat po svom humanitarnom radu putem svoje fondacije “The Asmir Begović Foundation”.\nNa zvaničnoj stranici Prijateljskog takmičenja Specijalne olimpijade “Parallel” podsjetili su da Asmir “pomaže izgradnju i obnovu sportskih i objekata za rekreaciju u Engleskoj i BiH, te da se uvijek rado odazove raznim humanitarnim akcijama i nenametljivo ispunjava dječije snove.”\n“Još jednom je pokazao da je čovjek velikog srca te se pridružio našem timu u ulozi ambasadora”, poručili su iz Specijalne olimpijade “Parallel”.\nPrihvatanjem uloge ambasadora, pridružio se Elviru Boliću, Amelu Tuki, Igoru Emkiću, Robertu Soldiću i Mirsadu Bektiću, koji su ranije predstavljeni.\nSpecijalna olimpijada se ove godine održava u periodu od 7. do 12. maja, a njen cilj je uključivanje osoba sa poteškoćama u razvoju u svakodnevne društvene aktivnosti, kao i borba za njihova prava.\nTeme:ambasador, Asmir Begović, fudbalska reprezentacija BiH, izdvojeno, promo, Specijalna olimpijada "Parallel"\nBosanac u Danskoj ima uspješnu kompaniju: “Želim zaposliti ljude iz naših krajeva”\nBosna i Hercegovina ponovo među najboljih 100 evropskih servisa


"Danas bi moj prijatelj bio živ": Protesti u BiH zbog kašnjenja u nabavci vakcina\nOko hiljadu okupljenih su skandirali: “Lopovi, lopovi”, “Ostavke, ostavke”, “Izlazite napolje”, “Paraziti napolje”, “Hoćemo vakcine”, “Izađite među narod”.\n“Da ste nabavili vakcine, danas bi moj prijatelj bio živ”, pisalo je na jednom od vozila u protestu.\nAktuelnoj vlasti na nivou BiH i u Federaciji BiH dat je rok od sedam dana da podnesu ostavke, a 14 dana da se formiraju nove vlade koje će izneti jasan plan borbe protiv korona virusa.\nOrganizatori protesta su istakli da je “ovo borba za život, jer građani imaju pravo na svoje zdravlje i život”.\nZahteva se i uvođenje obaveznog PCR prilikom ulaska u BiH. Za ispunjenje ovih zahteva postavljen je rok od sedam dana, do 13. aprila, a najavljeni su novi protesti ako se zahtevi ne ispune.


SZO: Korona uskoro neće biti iskorenjena\nMalo je verovatno da će korona virus u skoro vreme biti iskorenjen, izjavio je predstavnik Svetske zdravstvene organizacije Majk Rajan.\n„Trenutno je vrlo mala verovatnoća da će virus biti eliminisan. Postoje vrlo posebna okruženja u kojima se to može dogoditi, npr. ostrvske države, ali čak i one rizikuju ponovni uvoz virusa“, rekao je Rajan novinarima u Ženevi.\n„Dakle, uvek postoji rizik“, rekao je Rajan.\nIz SZO je prethodno je saopšteno da su njihovi stručnjaci otputovali u Kinu kako bi organizovali istragu o poreklu novog korona virusa koji je izazvao pandemiju.\n„Očekivali smo makar da toplota i Sunce ublaže virus, pa da mere daju rezultate. Više puta smo govorili da ne možemo da se nadamo da će letnji uslovi sami po sebi da reše problem. Ali smo se nadali da će da nam pomognu“, rekao je Janković za RTS.\n„Prvo treba da vidimo povoljan trend na nivou krive zaraženih, pa tek kasnije će opadati dnevni broj onih koji izgube život“, kaže Janković. „Ako neko ima simptome, savetovao bih da niko ne procenjuje sam, već da se makar čuje sa izabranim lekarom ili da dođe u kovid ambulantu odmah“, istakao je i podsetio da su dva glavna simptoma povišena temperatura i kašalj.\n„Kijavica i upala grla su mogući simptomi, ali su retki kod kovida“, rekao je Janković i dodao da je karakteristično za kovid-19 da izaziva izraženiju malaksalost.\n„Tipična priča ljudi koji su preboleli kovid je da su se osećali loše kao što nikad nisu“, rekao je Janković.\nPrethodni tekstGrčka pooštrava granične kontrole zbog širenja korone\nSledeći tekstHrvatska i Bugarska ušle u preliminarnu fazu za usvajanje evra kao valute


Tužilaštvo KS: Nema krivične odgovornosti za zagađenje u Zenici - Zenicablog\nTužilaštvo KS: Nema krivične odgovornosti za zagađenje u Zenici – Tužilaštvo Kantona Sarajevo donijelo je, nakon četrdeset mjeseci od podnošenja,m a nakon provedenih istražnih radnji, Naredbu o neprovođenju istrage protiv Đurić Branke, bivše ministrice Federalnog ministarstva okoliša i Turizma; i Tirak Ibrahima, direktora Federalne uprave za inspekcijske poslove, kao službenih osoba u FBiH, za krivično djelo Nesavjestan rad u službi iz člana 387., stav 2. u vezi sa stavom 1. KZ-a FBiH u vezi sa članovima 40., 66. i 67. Zakona o zaštiti okoliša FBiH, odnosno u vezi sa članovima 20. i 21. Zakona o inspekcijama FBiH i članovima 90. i 92. Zakona o zaštiti okoliša FBiH.\nTužilaštvo Kantona Sarajevo tvrdi da prijavljeno djelo nije krivično djelo, da su prijavljeni “ulagali napore na poboljšanju situacije i iznalaženju najboljeg rješenja, imajući u vidu da je riječ o kompleksnom problemu, pa se ne može izvući zaključak da se radi o umišljajnom postupanju”.\nTužilaštvo Zeničko-dobojskog kantona je u svojoj ranijoj odluci o neprovođenju istrage protiv kompanije ArcelorMittal Zenica utvrdilo da “ne postoje egzaktni pokazatelji koji bi potvrdili u kojem obimu ArcelorMittal doprinosi ukupnom zagađenju okoliša”.\nZnači da industrija nije kriva, vlast nije kriva, krivi smo mi, što smo se bunili, i što vjerujemo više svojim očima nego bajkama o zelenim gradovima, memorandumima i komisijama, navode iz Eko foruma Zenica. Donosimo cjelokupnu odluku Tužilaštva KS\nTagoviNema krivične odgovornosti\nU ‘SLUČAJEVIMA X’ RACIJE, HAPŠENJA, SPROVOĐENJE BJEGUNCA\nMUP ZDK: Zeničanin pritvoren zbog pokušaja ubistva i nanošenja teških povreda dvojici sugrađana


Još bez sporazuma u Libiji, Haftar razmatra dogovor\nMirovni sporazum između zaraćenih strana u Libiji nije potpisan uprkos napretku u pregovorima u Moskvi, izjavio je ruski ministar spoljnih poslova Sergej Lavrov, prenosi Rojters.\nLavrov je novinarima rekao da su "pojedine sukobljene strane" potpisale sporazum o primirju, ali da je komandant Libijske narodne armije Khalifa Haftar zatražio više vremena za razmišljanje.\nKako je turski ministar spoljnih poslova Mevlut Cavusoglu rekao, Haftar je zatražio da do utorka ujutro razmotri sporazum.\nŠef međunarodno priznate libijske Vlade nacionalnog jedinstva (GNA) Fajez al-Saradž i njegov rival, komandant Kalifa Haftar sa istoka Libije sastali su se 13. januara u Moskvi.\nU kratkom televizijskom obraćanju Al-Saradž je pozvao Libijce da "okrenu list prošlosti, odbace neslaganje i stisnu redove da bi krenuli ka stabilnosti i miru".\nPrimirje izdejstvovano na inicijativu Turske i Rusije već je stupilo na snagu 12. januara u Libiji, posle više od devet meseci borbi na domak glavnog grada Tripolija i uz strahovanja da će se sukob biti internacionalizovan.\nObe strane i snage komandanta Kalife Haftara i snage njegovog rivala Fajeza al-Saradža objavile su da prihvataju prekid vatre i prestanak neprijateljstva.\nObe strane su se 12. januara uzajamno optuživale za više kršenja primirja.\nAl-Mešri je rekao da sporazum koji treba da se postigne u Moskvi predviđa snage koje će nadgledati sprovođenje primirja.\nFrancuski predsednik Emanuel Makron insistira na potrebi da primirje između sukobljenih strana u Libiji bude "verodostojno, trajno i proverljivo", saopštila je Jelisejska palata 13. januara.\nNemačka planira da održi samit 19. januara o prestanku nasilja u Libiji, izjavila su 13. januara dva učesnika pripremnih pregovora.\nSamit će se podudarati s jednodnevnom posetom Berlinu turskog predsednika Redžepa Tajipa Erdoana, o kojoj Erdoanova kancelarija, koja je najavila putovanje, nije dala više detalja.\nErdoanovo prisustvo smatra se ključnim za uspeh bilo koje konferencije o Libiji, jer je odluka Ankare da rasporedi vojne savetnike i eventualno tamošnje trupe učinila glavnim igračem u dugotrajnom građanskom ratu u zemlji.\nNemačka kancelarka Angela Merkel najavila je samit 11. januara dodajući da će UN voditi razgovore ako bude sastanak u Berlinu. Ona je rekla da će zaraćene strane Libije morati da igrajui glavnu ulogu ako se nađe rešenje.\nVladu na istoku Libije podržavaju Francuska, Rusija i ključne arapske zemlje uključujući Egipat, Ujedinjene Arapske Emirate i Saudijsku Arabiju. Turska, Italija i Katar podržava vladu i Tripoliju koja je pod ofanzivom Haftarovih snaga.


Sjednica Predsjedništva BiH: Komšić i Džaferović glasali za, Dodik protiv priznanja Kosova – Borba\n“Priznanje Kosova kao nezavisne države gospodin Dodik nije prihvatio, glasali smo 2-1 za tu odluku. Dodik je bio protiv i to će biti tema narednih sedmica. Za očekivati je da će Dodik tražiti sjednicu NSRS-a i iznositi one teme gdje se povezuju Kosovo i RS. To je rizična priča koja može eskalirati u priču o secesiji i pretpostaljam da svi znate kuda bi to vodilo”, kazao je Komšić.\n“Nismo to podržali, naravno, jer bi to bilo, između ostalog, protiv rezolucije UN-a i BiH je podržala tu rezoluciju. Znači da bi premještanjem ambasade BiH prekršila tu istu rezoluciju. Onda zamislite kako se na to gleda u arapskim zemljama”, kazao je Komšić.\n“Kosovo je realnost, Kosovo je nezavisna država i svi mi to znamo. Bježati od toga šta će Dodik reći mi je malo politika noja koji gura glavu u pijesak pred opasnosti”, rekao je Komšić dodavši da svako ko se plaši odluka poput priznanja Kosova ne treba da sjedi u Predsjedništvu BiH.\nKada je riječ o “Malom Šengenu” Predsjedništvo je podržalo odluku, ali da se dobro ispita kako je ta saradnja zamišljena. Naloženo je da Vijeće ministara analizira i izvijesti Predsjedništvo šta bi pridruživanje toj inicijativi značilo za BiH, kako korespondira s drugim inicijativama u regiji i slično, prenosi Kliks.\n“Glas javnosti”: Đukanović u kontranapadu, glasinama protiv nove vladajuće većine


Eljezi: Dozvoljeno glasanje sa ličnim kartama kojima je istekao rok važenja - Kosovo Online\n17. Oktobar 2021. • 16:33\nPortparol Centralne izborne komisije Valjmir Eljezi potvrdio je za Kosovo onlajn da je na današnjim redovnim lokalnim izborima na Kosovu dozvoljeno glasanje sa ličnim kartama kojima je istekao rok važenja.\nIstakao je da se u srpskim sredinama na Kosovu glasa isključivo sa kosovskim dokumentima.\n“I u ovom izbornom procesu, Centralna izborna komisija je donela odluku da građanima Kosova omogući da glasaju sa ličnom kartom sa isteklim rokom važenja, ali se radi o dokumentima Republike Kosovo. Razlog donošenja ovakve odluke je zbog toga što je Ministarstvo unutrašnjih poslova zbog pandemije koronavirusa, odlučilo da se isteklim dokumentima produži rok važenja za još šest meseci”, rekao je Eljezi.\nKrešnik RadonjićiKosovo Online\nIstovremeno nam je predsednik Centralne izborne komisije Krešnik Radonjići potvrdio da se izborni proces na celoj teritoriji Kosova odvija nesmetano. Naveo je nekoliko zanemarljivih problema na terenu poput nestanka električne energije na jednom biračkom mestu, kao i žalbi građana da nisu na biračkom spisku.\n“Do sada sve ide regularno prema našem planu i nema izveštaja o nekim većim neregularnostima. Mi smo angažovani da se poštuju sve antikovid mere. Što se tiče preliminarnih rezultata o procentu izlaznosti, s njima ćemo izaći u 19 i 30”, kazao je Radonjići.\nNaredni, četvrti presek Centralne izborne komisije održaće se u 19:30, dok će peta konferencija, povodom objavljivanja preliminarnih rezultata biti zakazana blagovremeno.\nCIK Valjmir Eljezi Krešnik Radonići lokalni izbori Kosovo\nCIK: Do 15 sati glasalo 26.95 odsto birača, lošija izlaznost nego na prethodnim lokalnim izborima\nNa redovnim lokalnim izborima na Kosovu do 15 sati glasalo je 26, 95 posto upisanih birača, što je manja izlaznost nego na prošlim lokalnim izborima, saopšteno je iz Centralne izborne komisije.\nSuniog: Danas je praznik demokratije, očekujem slobodne, fer i demokratske izbore\nMandl: Izborni proces za sada bez problema i nepravilnosti


"WikiLeaks neće imati veliki utjecaj na Balkan" - Klix.ba\nThomas Countryman "WikiLeaks neće imati veliki utjecaj na Balkan"\n"WikiLeaks neće imati veliki utjecaj na Balkan"\n1.12.2010. u 19:08\nZamjenik pomoćnika državnog sekretara SAD-a za Evropu i Euroaziju Thomas Countryman ocijenio je danas u razgovoru s predstavnicima bh. novinskih agencija da objavljivanje povjerljivih diplomatskih dokumenata na web stranici Wikileaks neće imati veliki efekt na Balkanu i u Bosni i Hercegovini.\n"Odnosi Sjedinjenih Država s Bosnom i Hercegovinom i drugim zemljama u regionu su solidni i kredibilitet američke diplomatije ostat će solidan. Zbog toga, ako su ovo pravi dokumenti, vidjet će se da je naš kredibilitet zasnovan na našoj dosljednosti u politici", kazao je on.\nOn je, između ostalog, ponovio stav da objavljivanje ovih dokumenata ne može biti pozitivno za formiranje dobrih odnosa i dobre politike u svijetu, te da postoji mogućnost da se ugroze životi ljudi koji se spominju u dokumentima.\nCountryman je danas prvi put otkako je na ovoj funkciji učestvovao u radu Vijeća za implementaciju mira (PIC). Njegova ocjena je da je korisna inovacija bila uključivanje predstavnika civilnog društva, koji su dali svoj doprinos u ocjeni političkog stanja u BiH.\nCivilno društvo treba imati veliku ulogu u insistiranju na kompromisu i reformama, smatra on.\nTakođer je veoma korisnim ocijenio sastanak s članovima Predsjedništva BiH Bakirom Izetbegovićem i Željkom Komšićem, kojem zbog posjete Kazahstanu nije mogao prisustvovati predsjedavajući Nebojša Radmanović.\nRazgovori sa Izetbegovićem i Komšićem o aktualnoj političkoj situaciji su bili veoma pozitivni i iskreni, te Countryman kaže da su sa tog sastanka učesnici otišli ne samo s realnom slikom stanja nego su i ponijeli pozitivnu atmosferu.\nUpitan da li to znači da je do pozitivnih promjena u Predsjedništvu BiH došlo izborom Bakira Izetbegovića, Countryman je rekao da nije poznavao njegovog prethodnika Harisa Silajdžića, ali da je sada vidio kako tri člana rade u pozitivnom smislu za budućnost BiH.\nNaveo je da Sjedinjene Države nisu duboko uključene u proces formiranja vlasti u BiH, a da kao i PIC žele što prije formiranje nove koalicije zasnovane ne na golim brojkama i foteljama, nego na programu za napredak.\n"Važno je što je PIC naglasio da je budućnost BiH evropska, da je članstvo u Evropskoj uniji najbolja garancija mira i prosperiteta za sve u BiH. To je stav i Sjedinjenih Država", poručio je Countryman.\nKada je u pitanju članstvo BiH u NATO-u, naveo je da je očito kako je ostao samo još jedan uvjet iz MAP-a (Akcioni program za članstvo) - vojna imovina.\n"Mi smo optimisti. Vidimo spremnost svih stranaka za rješenje pitanja vojne imovine. Očekujemo da sve stranke rade ka ovom cilju istovremeno sa formiranjem koalicije", kazao je Countryman.\nOvaj put na sastanku PIC-a nije bilo riječi o zatvaranju OHR-a budući da je jasno da se nije stiglo do ispunjavanja tzv. 5+2 ciljeva i uvjeta, odnosno nije bilo napretka od prošlog sastanka PIC-a. Countryman je naglasio da je za zatvaranje OHR-a potrebno ispuniti tih 5+2, te da neće biti novih uvjeta ili ukidanja postojećih, odnosno da neće biti nikakvih formula 4+1 ili 6+3.\nGovoreći o budućim zadacima novih bh. vlasti, naglasio je da je po mišljenju američke vlade nakon njenog formiranja neophodno naći kompromis za pitanje vojne imovine, a zatim pokrenuti proces za promjenu Ustava BiH, počevši od amandmana neophodnih za njegovo usklađivanje s presudom Evropskog suda za ljudska prava.\nA poslije toga potrebno je graditi novo međusobno povjerenje i postići dogovor o tome koje su to neophodne promjene, ne samo državnog ustava nego i "svakodnevnog birokratskog života".\n"SAD i drugi članovi PIC-a će podržati taj proces, ali treba da bude jasno da je u ovom trenutku, kada je moguć novi optimizam, odgovornost na strankama da vode ovaj proces 'korak po korak'", poručio je Countryman, dodajući da SAD u ovom trenutku nema namjeru direktno voditi proces ustavnih promjena u BiH.\nprije 9h 3m 83\nprije 3h 19m 52\nprije 1h 23m 98